ระเบียบการท่าเรือแห่งประเทศไทยว่าด้วยการพัสดุพ.ศ.๒๕๔๓[๑] โดยที่เป็นการสมควรปรับปรุงระเบียบการท่าเรือแห่งประเทศไทยว่าด้วยการพัสดุ พ.ศ. ๒๕๓๘ ให้เหมาะสมยิ่งขึ้นอาศัยอำนาจตามความในมาตรา ๙ (๑) และมาตรา๒๙ (๔) แห่งพระราชบัญญัติการท่าเรือแห่งประเทศไทยพ.ศ. ๒๔๙๔คณะกรรมการการท่าเรือแห่งประเทศไทยจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการพัสดุ พ.ศ. ๒๕๔๓ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกระเบียบการท่าเรือแห่งประเทศไทยว่าด้วยการพัสดุ พ.ศ. ๒๕๓๘ บรรดาข้อบังคับระเบียบ มติ หรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ๔ให้ผู้อำนวยการรักษาการตามระเบียบนี้ และให้มีหน้าที่ตีความและวินิจฉัยปัญหาเกี่ยวกับการปฏิบัติตามระเบียบนี้ รวมทั้งให้มีอำนาจออกคำสั่งหรือระเบียบปฏิบัติเพื่อให้เป็นไปตามระเบียบนี้หมวด ๑ข้อความทั่วไป ข้อ๕ ในระเบียบนี้การท่าเรือ หมายความว่า การท่าเรือแห่งประเทศไทยผู้อำนวยการ หมายความว่าผู้อำนวยการการท่าเรือแห่งประเทศไทยพนักงาน หมายความว่า พนักงานการท่าเรือแห่งประเทศไทยหัวหน้าเจ้าหน้าที่พัสดุ หมายความว่าผู้อำนวยการกองพัสดุ ผู้อำนวยการกองบริการ ฝ่ายการร่องน้ำ ผู้อำนวยการกองกลางท่าเรือแหลมฉบังหรือพนักงานอื่นซึ่งได้รับการแต่งตั้งจากผู้อำนวยการให้เป็นหัวหน้าเจ้าหน้าที่พัสดุแล้วแต่กรณีเจ้าหน้าที่พัสดุ หมายความว่าเจ้าหน้าที่ซึ่งมีหน้าที่เกี่ยวกับการพัสดุ หรือผู้ที่ได้รับการแต่งตั้ง หรือได้รับมอบหมายจากผู้อำนวยการให้มีหน้าที่หรือปฏิบัติงานเกี่ยวกับพัสดุ ตามระเบียบนี้พัสดุ หมายความว่า ที่ดิน สิ่งก่อสร้างหรืออาคารครุภัณฑ์ อุปกรณ์ วัสดุและของใช้สิ้นเปลือง ซึ่งใช้ในกิจการของการท่าเรือการพัสดุ หมายความว่าการซื้อ การจ้าง การจ้างที่ปรึกษา การจัดทำเอง การแลกเปลี่ยน การเช่า การควบคุมการจำหน่ายและการดำเนินการอื่น ๆ ที่กำหนดไว้ในระเบียบนี้การซื้อ หมายความว่า การซื้อพัสดุทุกชนิดทั้งที่มีการติดตั้ง ทดลองและบริการที่เกี่ยวเนื่องอื่น ๆ แต่ไม่รวมถึงการจัดหาพัสดุในลักษณะการจ้างการจ้าง หมายความรวมถึง การจ้างทำของ และการรับขนตามประมวลกฎหมายแพ่งและพาณิชย์ และการจ้างเหมาบริการแต่ไม่รวมถึงการจ้างลูกจ้างของส่วนงาน ตามระเบียบของการท่าเรือและการจ้างที่ปรึกษาการจ้างที่ปรึกษา หมายความถึงการจ้างบริการจากที่ปรึกษาที่ปรึกษา หมายความว่าบุคคลธรรมดาหรือนิติบุคคลที่ประกอบธุรกิจหรือสามารถให้บริการเป็นที่ปรึกษาทางวิศวกรรมสถาปัตยกรรม เศรษฐศาสตร์ หรือสาขาอื่น รวมทั้งให้บริการด้านศึกษา สำรวจออกแบบและควบคุมงาน และการวิจัยส่วนงาน หมายความว่า หน่วยงานระดับกองขึ้นไปหรือหน่วยงานที่มีฐานะเทียบเท่ากองขึ้นไปหัวหน้าส่วนงาน หมายความว่าหัวหน้าของหน่วยงานระดับกองขึ้นไปหรือหัวหน้าของหน่วยงานที่มีฐานะเทียบเท่ากองขึ้นไปและให้หมายความรวมถึงรองผู้อำนวยการการท่าเรือ ผู้ช่วยผู้อำนวยการการท่าเรือผู้ช่วยผู้อำนวยการท่าเรือกรุงเทพ รองผู้อำนวยการท่าเรือแหลมฉบังและผู้ช่วยผู้อำนวยการท่าเรือแหลมฉบังการจัดทำเอง หมายความว่า การจัดทำขึ้นมาใหม่การประกอบ การติดตั้งหรือการซ่อมบำรุงรักษาทรัพย์สินเดิมให้คงสภาพจนสามารถใช้งานได้โดยพนักงานการขัดขวางการแข่งขันราคาอย่างเป็นธรรม หมายความว่าการที่ผู้เสนอราคารายหนึ่งหรือหลายรายกระทำการอย่างใดๆ อันเป็นการขัดขวางหรือเป็นอุปสรรคหรือไม่เปิดโอกาสให้มีการแข่งขันราคาอย่างเป็นธรรมในการเสนอราคาหรือเสนองานต่อการท่าเรือ ไม่ว่าจะกระทำโดยการสมยอมกันหรือโดยการให้ ขอให้หรือรับว่างจะให้เรียก รับ หรือยอมจะรับเงินหรือทรัพย์สิน หรือประโยชน์อื่นใดหรือใช้กำลังประทุษร้ายหรือข่มขู่ว่าจะใช้กำลังประทุษร้าย หรือแสดงเอกสารอันเป็นเท็จหรือกระทำการใดโดยทุจริต ทั้งนี้ โดยมีวัตถุประสงค์ที่จะแสวงหาประโยชน์ในระหว่างผู้เสนอราคาด้วยกันหรือเพื่อให้ประโยชน์แก่ผู้เสนอราคารายหนึ่งรายใดเป็นผู้มีสิทธิทำสัญญากับการท่าเรือหรือเพื่อหลีกเลี่ยงการแข่งขันราคาอย่างเป็นธรรมหรือเพื่อให้เกิดความได้เปรียบโดยมิใช่เป็นไปในทางการประกอบธุรกิจปกติผู้เสนอราคา หมายความว่า บุคคลธรรมดา หรือนิติบุคคลที่เข้าเสนอราคาในการซื้อการจ้างหรือเข้าเสนองานในการจ้างที่ปรึกษาของการท่าเรือผู้เสนอราคาที่มีผลประโยชน์ร่วมกัน หมายความว่าผู้เสนอราคา ซึ่ง ณ วันประกาศเผยแพร่การสอบราคา ประกวดราคา หรือเสนองานเป็นผู้มีส่วนได้ส่วนเสียไม่ว่าโดยทางตรงหรือทางอ้อมในกิจการของผู้เสนอราคาอื่นที่เข้าเสนอราคาหรือเสนองานในคราวเดียวกันการมีส่วนได้ส่วนเสียไม่ว่าโดยทางตรงหรือทางอ้อมดังกล่าว ได้แก่ การที่ผู้เสนอราคานั้น ๆมีความสัมพันธ์กันในลักษณะ ดังต่อไปนี้(๑) มีความสัมพันธ์กันในเชิงบริหาร โดยผู้จัดการหุ้นส่วนผู้จัดการ กรรมการผู้จัดการ ผู้บริหารหรือผู้มีอำนาจในการดำเนินงานในกิจการของบุคคลธรรมดา หรือนิติบุคคลรายหนึ่งมีอำนาจหรือสามารถใช้อำนาจในการบริหารจัดการกิจการของบุคคลธรรมดาหรือนิติบุคคลอื่นที่เข้าเสนอราคา หรือเสนองานในคราวเดียวกัน(๒) มีความสัมพันธ์กันในเชิงทุน โดยผู้เป็นหุ้นส่วนในห้างหุ้นส่วนสามัญหรือผู้เป็นหุ้นส่วนไม่จำกัดความรับผิดชอบในห้างหุ้นส่วนจำกัดหรือผู้ถือหุ้นรายใหญ่ในบริษัทจำกัด หรือบริษัทมหาชนจำกัดเป็นหุ้นส่วนในห้างหุ้นส่วนสามัญหรือห้างหุ้นส่วนจำกัดหรือเป็นผู้ถือหุ้นรายใหญ่ในบริษัทจำกัด หรือบริษัทมหาชนจำกัดอื่นที่เข้าเสนอราคาหรือเสนองานในคราวเดียวกันคำว่าผู้ถือหุ้นรายใหญ่ ให้ความหมายว่าผู้ถือหุ้นซึ่งถือหุ้นเกินกว่าร้อยละยี่สิบห้าในกิจการนั้นหรือในอัตราอื่นตามที่คณะกรรมการว่าด้วยการพัสดุ ซึ่งนายกรัฐมนตรีแต่งตั้งขึ้นเห็นสมควรประกาศกำหนดสำหรับกิจการบางประเภทหรือบางขนาด(๓) มีความสัมพันธ์กันในลักษณะไขว้กันระหว่าง(๑) และ (๒)โดยผู้จัดการหุ้นส่วนผู้จัดการ กรรมการผู้จัดการ ผู้บริหารหรือผู้มีอำนาจในการดำเนินงานในกิจการของบุคคลธรรมดาหรือนิติบุคคลเป็นหุ้นส่วนในห้างหุ้นส่วนสามัญ หรือห้างหุ้นส่วนจำกัด หรือเป็นผู้ถือหุ้นรายใหญ่ในบริษัทจำกัดหรือบริษัทมหาชนจำกัดอื่นที่เข้าเสนอราคา หรือเสนองานในคราวเดียวกันหรือในนัยกลับกันการดำรงตำแหน่งการเป็นหุ้นส่วนหรือการเข้าถือหุ้นดังกล่าวข้างต้นของคู่สมรสหรือบุตรที่ยังไม่บรรลุนิติภาวะของบุคคลใน(๑) (๒) หรือ (๓) ให้ถือว่าเป็นการดำรงตำแหน่ง การเป็นหุ้นส่วนหรือการถือหุ้นของบุคคลดังกล่าวในกรณีบุคคลใดใช้ชื่อบุคคลอื่นเป็นผู้จัดการหุ้นส่วนผู้จัดการ กรรมการผู้จัดการ ผู้บริหาร ผู้เป็นหุ้นส่วน หรือผู้ถือหุ้นโดยที่ตนเองเป็นผู้ใช้อำนาจในการบริหารที่แท้จริงหรือเป็นหุ้นส่วน หรือผู้ถือหุ้นที่แท้จริงของห้างหุ้นส่วนหรือบริษัทจำกัด หรือบริษัทมหาชนจำกัด แล้วแต่กรณี และห้างหุ้นส่วนหรือบริษัทจำกัด หรือบริษัทมหาชนจำกัดที่เกี่ยวข้องเข้าเสนอราคาหรือเสนองานในคราวเดียวกัน ให้ถือว่าผู้เสนอราคานั้น ๆ มีความสัมพันธ์กันตาม (๑)(๒) หรือ (๓) แล้วแต่กรณีข้อ๖ ในกรณีที่ผู้อำนวยการกองพัสดุหรือผู้อำนวยการกองบริการ ฝ่ายการร่องน้ำ หรือผู้อำนวยการกองกลาง ท่าเรือแหลมฉบังหรือพนักงานที่ได้รับการแต่งตั้งให้เป็นหัวหน้าเจ้าหน้าที่พัสดุไม่สามารถปฏิบัติหน้าที่หัวหน้าเจ้าหน้าที่พัสดุ ตามที่กำหนดไว้ในระเบียบนี้ได้ก็ให้ผู้ดำรงตำแหน่งระดับเหนือขึ้นไปปฏิบัติหน้าที่ในฐานะหัวหน้าเจ้าหน้าที่พัสดุแทนข้อ๗ ผู้มีอำนาจหรือหน้าที่ดำเนินการตามระเบียบนี้หรือพนักงานผู้ใดกระทำการโดยจงใจ หรือประมาท เลินเล่อไม่ปฏิบัติตามระเบียบนี้หรือกระทำการโดยมีเจตนาทุจริตหรือปราศจากอำนาจหรือนอกเหนืออำนาจหน้าที่รวมทั้งมีพฤติกรรมที่เอื้ออำนวยแก่ผู้เข้าเสนอราคาให้มีการขัดขวางการแข่งขันราคาอย่างเป็นธรรมถือว่าผู้นั้นกระทำผิดวินัยตามข้อบังคับว่าด้วยระเบียบวินัยและการลงโทษพนักงานที่ใช้บังคับอยู่ในขณะนั้นการลงโทษทางวินัยข้างต้น ไม่เป็นเหตุให้ผู้กระทำผิดหลุดพ้นจากความรับผิดทางอาญาหรือทางแพ่ง(ถ้ามี) แต่ประการใดข้อ๘ ระเบียบนี้ใช้สำหรับการดำเนินการเกี่ยวกับการพัสดุ โดยใช้เงินงบประมาณของการท่าเรือ เงินงบประมาณเพิ่มเติมเงินกู้ หรือเงินที่ได้รับตามพระราชบัญญัติการท่าเรือแห่งประเทศไทย พ.ศ.๒๔๙๔ และที่แก้ไขเพิ่มเติมหากมีการพัสดุใดที่ไม่มีกำหนดไว้ในระเบียบนี้ก็ให้นำระเบียบสำนักนายกรัฐมนตรีว่าด้วยการพัสดุที่ใช้บังคับอยู่ในขณะนั้นมาใช้ปฏิบัติ โดยอนุโลมหมวด ๒การจัดหา ข้อ ๙ผู้มีหน้าที่รับผิดชอบในแต่ละขั้นตอนของการจัดหา ต้องดำเนินการโดยเปิดเผยโปร่งใส และเปิดโอกาสให้มีการแข่งขันราคาอย่างเป็นธรรมโดยคำนึงถึงคุณสมบัติและความสามารถของผู้เสนอราคาเว้นแต่กรณีที่มีลักษณะเฉพาะอันเป็นข้อยกเว้นตามที่กำหนดไว้ในระเบียบนี้ในการดำเนินการแต่ละขั้นตอน ผู้มีหน้าที่รับผิดชอบต้องมีการบันทึกหลักฐานในการดำเนินการพร้อมทั้งต้องระบุเหตุผลในการพิจารณาสั่งการในขั้นตอนที่สำคัญไว้เพื่อประกอบการพิจารณาด้วยเพื่อเป็นการเปิดโอกาสให้มีการแข่งขันกันอย่างเป็นธรรมผู้เสนอราคาที่มีสิทธิที่จะได้รับการพิจารณาในการซื้อหรือจ้างโดยวิธีสอบราคาประกวดราคา หรือการจ้างที่ปรึกษาโดยวิธีคัดเลือกในแต่ละครั้งจะต้องไม่เป็นผู้เสนอราคาที่มีผลประโยชน์ร่วมกันในการตรวจสอบคุณสมบัติ ให้ระบุในเอกสารสอบราคาเอกสารประกวดราคา หรือหนังสือเชิญชวนเสนองานกำหนดให้ผู้เสนอราคายื่นเอกสารแสดงคุณสมบัติแยกมาต่างหาก โดยอย่างน้อยต้องมีเอกสารดังต่อไปนี้(๑) ในกรณีผู้เสนอราคาเป็นนิติบุคคลให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิบัญชีรายชื่อหุ้นส่วนผู้จัดการ กรรมการผู้จัดการ ผู้มีอำนาจควบคุมและบัญชีรายชื่อผู้ถือหุ้นรายใหญ่ พร้อมทั้งรับรองสำเนาถูกต้อง(๒) ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคลให้ยื่นสำเนาบัตรประจำตัวประชาชนของผู้นั้นสำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง(๓) ในกรณีที่ผู้เสนอราคาเป็นผู้เสนอราคาร่วมกันในฐานะเป็นผู้ร่วมค้าให้ยื่นสำเนาสัญญาของการเข้าร่วมค้าสำเนาบัตรประจำตัวประชาชนของผู้ร่วมค้าและในกรณีที่ผู้เข้าร่วมค้าฝ่ายใดเป็นบุคคลธรรมดาที่มิได้ถือสัญชาติไทยก็ให้ยื่นสำเนาหนังสือเดินทางหรือถ้าผู้ร่วมค้าฝ่ายใดเป็นนิติบุคคลให้ยื่นเอกสารตาม(๑)การยื่นเอกสารแสดงคุณสมบัติดังกล่าวให้ยื่นพร้อมกับการยื่นซองสอบราคาประกวดราคา หรือเสนองานสำหรับการจ้างที่ปรึกษาที่กำหนดให้ยื่นซองข้อเสนอด้านเทคนิคเพียงซองเดียวตามข้อ ๗๘(๒) ให้ยื่นมาพร้อมกับการยื่นซองดังกล่าวให้คณะกรรมการเปิดซองสอบราคาคณะกรรมการพิจารณาผลการประกวดราคาหรือคณะกรรมการจัดจ้างที่ปรึกษาโดยวิธีคัดเลือกแล้วแต่กรณี ดำเนินการตรวจสอบคุณสมบัติของผู้เสนอราคาว่าเป็นผู้เสนอราคาที่มีผลประโยชน์ร่วมกันหรือไม่โดยดำเนินการไปพร้อมกับการดำเนินการตามข้อ ๓๔ (๒) ข้อ ๔๒ (๑) ข้อ ๗๙ หรือข้อ ๘๐ แล้วแต่กรณี หากปรากฏว่ามีผู้เสนอราคา เป็นผู้เสนอราคาที่มีผลประโยชน์ร่วมกันให้ตัดผู้เสนอราคาดังกล่าวทุกรายออกจากการเป็นผู้มีสิทธิได้รับการพิจารณาในการเสนอราคาหรือเสนองานครั้งนั้น พร้อมทั้งแจ้งให้ผู้เสนอราคาดังกล่าวทราบโดยพลันผู้เสนอราคาที่ถูกต้องออกจากการเป็นผู้มีสิทธิได้รับการพิจารณาเพราะเหตุเป็นผู้เสนอราคาที่มีผลประโยชน์ร่วมกัน อาจอุทธรณ์คำสั่งดังกล่าวต่อผู้อำนวยการภายใน๓ วันทำการ นับแต่วันที่ได้รับแจ้งพร้อมทั้งแสดงเหตุผลของการอุทธรณ์และเอกสารที่เกี่ยวข้องมาด้วยให้ผู้อำนวยการพิจารณาวินิจฉัยอุทธรณ์ พร้อมทั้งแจ้งผลให้ผู้อุทธรณ์ทราบโดยพลันการวินิจฉัยอุทธรณ์ของผู้อำนวยการถือเป็นที่สุดสำหรับการเสนอราคาหรือเสนองานครั้งนั้นในกรณีที่ผู้อำนวยการพิจารณาเห็นด้วยกับคำคัดค้านของผู้ยื่นอุทธรณ์และเห็นว่าการยกเลิกการสอบราคา ประกวดราคาหรือเสนองานครั้งนั้นจะเป็นประโยชน์แก่การท่าเรืออย่างยิ่ง ให้ผู้อำนวยการมีอำนาจยกเลิกการสอบราคาประกวดราคา หรือเสนองานครั้งนั้นได้นอกจากการตรวจสอบคุณสมบัติของผู้เสนอราคาว่าเป็นผู้เสนอราคาที่มีผลประโยชน์ร่วมกันหรือไม่แล้วหากปรากฏว่า ก่อนหรือในขณะที่ทำการเปิดซองสอบราคา ประกวดราคา หรือเสนองานได้มีผู้เสนอราคากระทำการอันเป็นการขัดขวางการแข่งขันราคาอย่างเป็นธรรม ให้คณะกรรมการตามวรรคสี่ ทำการตรวจสอบข้อเท็จจริงและหากเชื่อได้ว่ามีการกระทำการเช่นนั้นจริง ให้คณะกรรมการตามวรรคสี่ตัดผู้เสนอราคาที่กระทำการดังกล่าวทุกรายออกจากการเป็นผู้มีสิทธิได้รับการพิจารณาในการเสนอราคาหรือเสนองานครั้งนั้น พร้อมทั้งแจ้งให้ผู้เสนอราคาดังกล่าวทราบโดยพลันเว้นแต่กรณีที่วินิจฉัยได้ว่าผู้เสนอราคานั้นเป็นผู้ที่ให้ความร่วมมือเป็นประโยชน์ต่อการพิจารณาและมิได้เป็นผู้ริเริ่มให้มีการกระทำดังกล่าวจะไม่ตัดผู้เสนอราคานั้นออกจากการเป็นผู้มีสิทธิได้รับการพิจารณาก็ได้ผู้เสนอราคาที่ถูกตัดออกจากการเป็นผู้มีสิทธิได้รับการพิจารณาเพราะเหตุเป็นผู้กระทำการอันเป็นการขัดขวางการแข่งขันราคาอย่างเป็นธรรมอาจอุทธรณ์คำสั่งดังกล่าวได้ ทั้งนี้ให้นำความในวรรคห้ามาใช้กับกรณีนี้โดยอนุโลมผู้เสนอราคาที่เป็นผู้กระทำการอันเป็นการขัดขวางการแข่งขันราคาอย่างเป็นธรรมหรือกระทำการโดยไม่สุจริตหรือมีการสมยอมกันในการเสนอราคา จะถูกพิจารณาลงโทษเสมือนเป็นผู้ทิ้งงานตามข้อ ๑๐๖ข้อ๑๐ การจัดหาในหมวดนี้ให้ส่งเสริมพัสดุที่ผลิตภายในประเทศ หรือกิจการของคนไทยและให้ถือปฏิบัติตามที่กำหนดไว้ในระเบียบสำนักนายกรัฐมนตรี ว่าด้วยการพัสดุเกี่ยวกับการใช้พัสดุที่ผลิตในประเทศและกิจการของคนไทยโดยอนุโลมส่วนที่ ๑ : การซื้อและการจ้างวิธีซื้อและวิธีจ้างข้อ ๑๑ การซื้อหรือการจ้าง กระทำได้ ๕ วิธี คือ(๑) วิธีตกลงราคา(๒) วิธีสอบราคา(๓) วิธีประกวดราคา(๔) วิธีพิเศษ(๕) วิธีการพิเศษ(๖)[๒] วิธีประกวดราคาด้วยวิธีการทางอิเล็กทรอนิกส์ ให้ปฏิบัติตามระเบียบสำนักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์พ.ศ. ๒๕๔๙ข้อ ๑๒การซื้อหรือการจ้างโดยวิธีตกลงราคา ได้แก่การซื้อหรือการจ้างครั้งหนึ่งซึ่งมีราคาไม่เกิน ๑๐๐,๐๐๐บาทข้อ๑๓ การซื้อหรือการจ้างโดยวิธีสอบราคาได้แก่ การซื้อหรือการจ้างครั้งหนึ่งซึ่งมีราคาเกิน ๑๐๐,๐๐๐บาท แต่ไม่เกิน ๒,๐๐๐,๐๐๐ บาทข้อ๑๔การซื้อหรือการจ้างโดยวิธีประกวดราคา ได้แก่การซื้อหรือการจ้างครั้งหนึ่งซึ่งมีราคาเกิน ๒,๐๐๐,๐๐๐ บาทข้อ๑๕ การซื้อหรือการจ้างตามข้อ ๑๒และข้อ ๑๓ถ้าผู้อำนวยการหรือผู้ที่ผู้อำนวยการมอบอำนาจตามข้อ๕๙ เห็นสมควร จะสั่งให้กระทำโดยวิธีที่กำหนดไว้สำหรับวงเงินที่สูงกว่าก็ได้การแบ่งซื้อหรือแบ่งจ้างโดยลดวงเงินที่จะซื้อหรือจ้างในครั้งเดียวกันเพื่อให้วงเงินต่ำกว่าที่กำหนด โดยวิธีหนึ่งวิธีใดหรือเพื่อให้อำนาจสั่งซื้อหรือสั่งจ้างเปลี่ยนไปจะกระทำมิได้การซื้อหรือจ้างที่จะมีการตกลงซื้อหรือจ้างเป็นระยะเวลารวมถึงการเช่าสังหาริมทรัพย์ หรืออสังหาริมทรัพย์ครั้งหนึ่งจะมีกำหนดระยะเวลาในการซื้อหรือจ้าง หรือเช่าเกินกว่า ๑ ปีก็ได้ข้อ๑๖ การซื้อโดยวิธีพิเศษ ได้แก่การซื้อครั้งหนึ่งซึ่งมีราคาเกิน ๑๐๐,๐๐๐ บาทให้กระทำได้เฉพาะกรณีหนึ่งกรณีใด ดังต่อไปนี้(๑) เป็นพัสดุที่จะขายทอดตลาด โดยส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นรัฐวิสาหกิจ องค์การระหว่างประเทศ หรือหน่วยงานของต่างประเทศ(๒) เป็นพัสดุเพื่อใช้ในงานลับ(๓) เป็นพัสดุที่ต้องซื้อเร่งด่วนหากล่าช้าอาจจะเสียหายแก่การท่าเรือ(๔) เป็นพัสดุที่จำเป็นต้องซื้อโดยตรงจากต่างประเทศหรือดำเนินการโดยผ่านองค์การระหว่างประเทศ(๕) เป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะซึ่งหมายความรวมถึง อะไหล่ หรือรถประจำตำแหน่ง(๖) เป็นพัสดุที่เป็นที่ดินและหรือสิ่งก่อสร้างที่จำเป็นต้องซื้อเฉพาะแห่ง(๗) เป็นพัสดุที่ได้ดำเนินการซื้อโดยวิธีอื่นแล้วไม่ได้ผลดีข้อ๑๗ การจ้างโดยวิธีพิเศษ ได้แก่การจ้างครั้งหนึ่งซึ่งมีราคาเกิน ๑๐๐,๐๐๐ บาทให้กระทำได้เฉพาะกรณีหนึ่งกรณีใด ดังต่อไปนี้(๑) เป็นงานที่ต้องจ้างช่างผู้มีฝีมือโดยเฉพาะหรือผู้มีความชำนาญเป็นพิเศษ(๒) เป็นงานจ้างซ่อมพัสดุที่จำเป็นต้องถอดตรวจให้ทราบความชำรุดเสียหายเสียก่อนจึงจะประมาณค่าซ่อมได้ เช่น งานจ้างซ่อมเครื่องจักร เครื่องมือกล เครื่องยนต์เครื่องไฟฟ้า เครื่องอิเล็กทรอนิกส์ หรือตัวเรือและอุปกรณ์ใต้แนวน้ำ เป็นต้น(๓) เป็นงานที่ต้องกระทำโดยเร่งด่วน หากล่าช้าอาจจะเสียหายแก่การท่าเรือ(๔) เป็นงานที่ต้องปกปิดเป็นความลับของการท่าเรือหรือของทางราชการ(๕) เป็นงานที่ได้ดำเนินการจ้างโดยวิธีอื่นแล้วไม่ได้ผลดีข้อ๑๘ การซื้อหรือการจ้างโดยวิธีกรณีพิเศษได้แก่ การซื้อหรือการจ้างในกรณี ดังต่อไปนี้(๑) การซื้อหรือการจ้างจากส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการส่วนท้องถิ่น หรือรัฐวิสาหกิจซึ่งเป็นผู้ทำหรือผลิตพัสดุนั้น ๆ ขึ้นเอง(๒) การซื้อหรือการจ้างที่มีกฎหมายหรือมีมติคณะรัฐมนตรีกำหนดให้ต้องซื้อหรือจ้างจากส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจรายงานขอซื้อหรือขอจ้างข้อ ๑๙ส่วนงานที่มีความประสงค์จะให้จัดซื้อพัสดุหรือจ้าง จะต้องจัดทำคำขอตามแบบหรือจัดทำเป็นรายงานแล้วส่งให้เจ้าหน้าที่พัสดุดำเนินการต่อไปข้อ๒๐นอกจากการซื้อที่ดินและหรือสิ่งก่อสร้างแบบคำขอหรือรายงานอย่างน้อยให้มีรายละเอียด ดังต่อไปนี้(๑) เหตุผลและความจำเป็นที่ต้องซื้อหรือจ้าง(๒) รายการละเอียดของพัสดุที่จะซื้อหรืองานที่จะจ้าง(๓) ข้อกำหนดมาตรฐานของพัสดุหรือแบบรูปของงานที่จะจ้าง(๔) ราคาต่อหน่วยหรือต่อรายการ (ถ้ามี) วงเงินที่จะซื้อหรือจ้างโดยให้ระบุประเภทรายการและวงเงินงบประมาณที่จะซื้อหรือจ้างในครั้งนั้น(๕) กำหนดเวลาที่ต้องการใช้พัสดุนั้นหรือใช้งานนั้นแล้วเสร็จข้อ๒๑ แบบคำขอหรือรายงานซื้อที่ดินและหรือสิ่งก่อสร้างอย่างน้อยให้มีรายละเอียดดังต่อไปนี้(๑) เหตุผลและความจำเป็นที่ต้องซื้อ(๒) รายละเอียดของที่ดินและหรือสิ่งก่อสร้างที่ต้องการซื้อรวมทั้งเนื้อที่และท้องที่ที่ต้องการ(๓) ราคาประเมินของทางราชการในท้องที่นั้นข้อ๒๒เมื่อเจ้าหน้าที่พัสดุได้รับคำขอหรือรายงานตามข้อ ๒๐ หรือ ๒๑แล้วให้ดำเนินการ ดังต่อไปนี้(๑) ตรวจสอบราคาที่เคยซื้อหรือจ้างครั้งหลังสุดภายในระยะเวลา๒ ปีงบประมาณ หรือราคามาตรฐานของทางราชการ (ถ้ามี)(๒) กำหนดวิธีที่จะซื้อหรือจ้างและข้อเสนออื่น ๆ เช่นการขออนุมัติแต่งตั้งคณะกรรมการต่าง ๆ ที่จำเป็นในการซื้อหรือจ้างการออกประกาศสอบราคา หรือประกาศประกวดราคา สำหรับการซื้อที่ดินหรือสิ่งก่อสร้างให้เสนอให้ดำเนินการติดต่อกับเจ้าของโดยตรง(๓) รายงานผู้อำนวยการหรือผู้ที่ผู้อำนวยการมอบอำนาจตามข้อ๕๙ เพื่อขออนุมัติดำเนินการตามขั้นตอนของแต่ละวิธีการคัดเลือกผู้มีคุณสมบัติเบื้องต้นข้อ๒๓ การซื้อหรือการจ้างที่จำเป็นต้องจำกัดเฉพาะผู้ที่มีความสามารถโดยคัดเลือกคุณสมบัติของผู้ที่มีสิทธิเข้าเสนอราคาก่อนที่จะดำเนินการจัดซื้อหรือจ้างให้ส่วนงานเจ้าของเรื่องจัดทำรายงานเสนอขออนุมัติผู้อำนวยการพร้อมด้วยเอกสารการคัดเลือกคุณสมบัติเบื้องต้น โดยให้มีรายละเอียดอย่างน้อยดังต่อไปนี้(๑) เหตุผลและความจำเป็นที่จะต้องคัดเลือกผู้มีคุณสมบัติเบื้องต้น(๒) ประเภท วงเงินและรายละเอียดของพัสดุที่จะซื้อหรืองานที่จะจ้าง(๓) คุณสมบัติของผู้มีสิทธิเข้ารับการคัดเลือกซึ่งเป็นเกณฑ์ความต้องการขั้นต่ำ เช่น ประสบการณ์และผลงานที่ผ่านมาสมรรถภาพในส่วนที่เกี่ยวข้องกับเจ้าหน้าที่ เครื่องมือและโรงงาน ฐานะการเงินเป็นต้น(๔) หลักเกณฑ์ในการพิจารณาคัดเลือกข้อ๒๔ เมื่อผู้อำนวยการอนุมัติในข้อ ๒๓แล้ว ให้เจ้าหน้าที่พัสดุจัดทำประกาศเชิญชวนเพื่อคัดเลือกคุณสมบัติเบื้องต้นพร้อมทั้งเสนอผู้อำนวยการแต่งตั้งคณะกรรมการคัดเลือกผู้มีคุณสมบัติเบื้องต้นด้วยข้อ๒๕ ใบประกาศเชิญชวนเพื่อการคัดเลือกคุณสมบัติเบื้องต้นอย่างน้อยให้แสดงรายการ ดังต่อไปนี้(๑) รายละเอียดเฉพาะของพัสดุที่ต้องการซื้อหรืองานที่ต้องการจ้าง(๒) ประสบการณ์และผลงานของผู้เสนอที่มีลักษณะและประเภทเดียวกัน(๓) สมรรถภาพในส่วนที่เกี่ยวข้องกับเจ้าหน้าที่เครื่องมือและโรงงาน(๔) ฐานะการเงิน(๕) หลักเกณฑ์ทั่วไปในการพิจารณาคัดเลือก(๖) สถานที่ขอรับหรือขอซื้อเอกสารคุณสมบัติเบื้องต้นพร้อมวันหมดเขตการขอรับเอกสาร(๗) สถานที่ วันและเวลารับข้อเสนอปิดการรับข้อเสนอและเปิดซองข้อเสนอให้ประกาศโฆษณาและแจ้งลักษณะโดยย่อของพัสดุที่ต้องการซื้อหรืองานที่ต้องการจ้างและกำหนดเวลาให้พอเพียง เพื่อเปิดโอกาสให้แก่ผู้ที่สนใจจัดเตรียมข้อเสนอ ทั้งนี้จะต้องกระทำก่อนวันรับซองข้อเสนอไม่น้อยกว่า ๓๐ วันโดยประกาศทางวิทยุกระจายเสียงหรือลงประกาศในหนังสือพิมพ์ของทางราชการหากเห็นสมควรจะส่งใบประกาศไปยังผู้มีอาชีพขายหรือรับจ้างทำงานนั้นโดยตรงหรือโฆษณาด้วยวิธีอื่นอีกก็ได้ข้อ๒๖ ให้ผู้อำนวยการแต่งตั้งคณะกรรมการคัดเลือกผู้มีคุณสมบัติเบื้องต้นโดยให้มีองค์ประกอบเช่นเดียวกับคณะกรรมการพิจารณาผลการประกวดราคาเพื่อทำหน้าที่พิจารณาคุณสมบัติเบื้องต้นตามหลักเกณฑ์และภายในระยะเวลาที่ผู้อำนวยการกำหนดเมื่อได้ดำเนินการไปแล้วได้ผลประการใดให้เสนอความเห็นพร้อมด้วยเอกสารที่ได้รับทั้งหมดต่อผู้อำนวยการผ่านหัวหน้าส่วนงานที่รับผิดชอบในการจัดหาครั้งนั้นเพื่อสั่งการต่อไปข้อ๒๗ในกรณีที่มีการจดทะเบียนผู้รับเหมาก่อสร้างให้ถือปฏิบัติตามระเบียบเกี่ยวกับการจดทะเบียนผู้รับเหมาก่อสร้างของการท่าเรือกรรมการข้อ ๒๘ ในการดำเนินการซื้อหรือจ้างแต่ละครั้งให้ผู้อำนวยการแต่งตั้งคณะกรรมการขึ้นเพื่อปฏิบัติตามระเบียบนี้พร้อมกับกำหนดระยะเวลาในการพิจารณาของคณะกรรมการ แล้วแต่กรณี คือ(๑) คณะกรรมการเปิดซองสอบราคา(๒) คณะกรรมการรับและเปิดซองประกวดราคา(๓) คณะกรรมการพิจารณาผลการประกวดราคา(๔) คณะกรรมการจัดซื้อโดยวิธีพิเศษ(๕) คณะกรรมการจัดจ้างโดยวิธีพิเศษ(๖) คณะกรรมการตรวจรับพัสดุ(๗) คณะกรรมการตรวจการจ้างการดำเนินการซื้อหรือจ้างภายในวงเงินที่อยู่ในอำนาจสั่งการของผู้ที่ผู้อำนวยการมอบอำนาจตามข้อ๕๙ ให้ผู้ที่ได้รับมอบอำนาจนั้น ๆ เป็นผู้แต่งตั้งคณะกรรมการให้คณะกรรมการแต่ละคณะรายงานผลการพิจารณาต่อผู้แต่งตั้งคณะกรรมการภายในระยะเวลาที่กำหนดถ้ามีเหตุผลที่ทำให้การรายงานล่าช้าให้เสนอผู้แต่งตั้งคณะกรรมการพิจารณาขยายเวลาให้ตามความจำเป็นแต่ถ้าผู้แต่งตั้งคณะกรรมการไม่อยู่หรือไม่สามารถปฏิบัติหน้าที่ได้ให้รายงานต่อผู้รักษาการแทนผู้อำนวยการหรือผู้ที่ผู้อำนวยการมอบอำนาจตามข้อ ๕๙ระดับเหนือขึ้นไป แล้วแต่กรณีในกรณีที่ผู้อำนวยการเป็นผู้แต่งตั้งคณะกรรมการผู้อำนวยการอาจมอบอำนาจให้ผู้ดำรงตำแหน่งรองลงไปเป็นผู้รับทราบรายงานของคณะกรรมการตาม(๖) หรือ (๗) แทนก็ได้ข้อ๒๙ คณะกรรมการตามข้อ ๒๘แต่ละคณะให้ประกอบด้วย ประธานกรรมการ ๑ คน และกรรมการอย่างน้อย ๒ คนโดยปกติให้แต่งตั้งจากพนักงานตั้งแต่ระดับ ๖ ขึ้นไป ในกรณีจำเป็นหรือเพื่อประโยชน์ของการท่าเรือ จะแต่งตั้งบุคคลที่มิใช่พนักงานร่วมเป็นกรรมการด้วยก็ได้ถ้าประธานกรรมการไม่สามารถปฏิบัติหน้าที่ได้ให้ผู้แต่งตั้งคณะกรรมการแต่งตั้งพนักงานที่มีคุณสมบัติดังกล่าวข้างต้นทำหน้าที่ประธานกรรมการแทนในกรณีเมื่อถึงกำหนดเวลาการเปิดซองสอบราคาหรือรับซองประกวดราคาแล้วประธานกรรมการยังไม่มาปฏิบัติหน้าที่ ให้กรรมการที่มาประชุมเลือกกรรมการคนหนึ่งทำหน้าที่ประธานกรรมการในเวลานั้นโดยให้คณะกรรมการดังกล่าวปฏิบัติหน้าที่เฉพาะข้อ ๓๔ (๑)หรือข้อ ๔๑ แล้วแต่กรณี แล้วรายงานประธานกรรมการเพื่อดำเนินการต่อไปในการซื้อหรือจ้างครั้งเดียวกันห้ามแต่งตั้งผู้ที่เป็นกรรมการรับและเปิดซองประกวดราคาเป็นกรรมการพิจารณาผลการประกวดราคาหรือแต่งตั้งผู้ที่เป็นกรรมการเปิดซองสอบราคา หรือกรรมการพิจารณาผลการประกวดราคาเป็นกรรมการตรวจรับพัสดุคณะกรรมการทุกคณะเว้นแต่คณะกรรมการรับและเปิดซองประกวดราคาควรแต่งตั้งผู้ชำนาญการหรือผู้ทรงคุณวุฒิเกี่ยวกับพัสดุหรืองานจ้างนั้นๆ เข้าร่วมเป็นกรรมการด้วยสำหรับการซื้อหรือจ้างในวงเงินไม่เกิน๑๐,๐๐๐ บาท จะแต่งตั้งพนักงานตั้งแต่ระดับ ๖ ขึ้นไปคนหนึ่งซึ่งมิใช่ผู้จัดซื้อหรือจัดจ้างเป็นผู้ตรวจรับพัสดุหรือผู้ตรวจงานจ้างนั้นโดยให้ปฏิบัติหน้าที่เช่นเดียวกับคณะกรรมการตรวจรับพัสดุหรือคณะกรรมการตรวจการจ้างก็ได้ข้อ ๓๐ในการประชุมพิจารณาและรายงานผลการพิจารณาของคณะกรรมการแต่ละคณะต้องมีประธานกรรมการและกรรมการอีกไม่น้อยกว่ากึ่งหนึ่งของกรรมการทั้งหมดเป็นองค์ประชุมและลงนามในรายงานนั้นการประชุมตามวรรคหนึ่งให้ประธานกรรมการและกรรมการแต่ละคนมีเสียงหนึ่งในการลงมติมติของที่ประชุมถือเป็นมติของคณะกรรมการโดยให้ถือเสียงข้างมากถ้าคะแนนเสียงเท่ากันให้ประธานกรรมการออกเสียงเพิ่มขึ้นอีกเสียงหนึ่งเป็นเสียงชี้ขาดเว้นแต่มติของคณะกรรมการตรวจรับพัสดุและคณะกรรมการตรวจการจ้าง ให้ถือมติเอกฉันท์ในกรณีกรรมการบางคนไม่ยอมรับพัสดุหรืองานจ้างนั้นโดยทำความเห็นแย้งไว้ให้นำความในข้อ ๕๒ (๗) หรือข้อ ๕๔ (๕) แล้วแต่กรณี มาใช้บังคับ สำหรับกรรมการคณะอื่นถ้าผู้ใดไม่เห็นด้วยให้ทำบันทึกความเห็นแย้งไว้ด้วยวิธีตกลงราคาข้อ ๓๑ การซื้อหรือการจ้างโดยวิธีตกลงราคา ให้เจ้าหน้าที่พัสดุต่อรองและตกลงราคากับผู้ขายหรือผู้รับจ้างโดยตรงแล้วนำเสนอเพื่อขออนุมัติซื้อหรือจ้างต่อผู้อำนวยการหรือผู้ที่ผู้อำนวยการมอบอำนาจตามข้อ๕๙การซื้อหรือการจ้างโดยวิธีตกลงราคาในกรณีจำเป็นและเร่งด่วนที่เกิดขึ้นโดยไม่ได้คาดหมายไว้ก่อนและไม่อาจดำเนินการตามปกติได้ให้เจ้าหน้าที่พัสดุหรือเจ้าหน้าที่ผู้รับผิดชอบในการปฏิบัติงานนั้นดำเนินการไปก่อนแล้วรีบรายงานขอความเห็นชอบต่อผู้อำนวยการหรือผู้ที่ผู้อำนวยการมอบอำนาจตามข้อ ๕๙และเมื่อได้รับความเห็นชอบแล้วให้ถือว่ารายงานดังกล่าวเป็นหลักฐานการตรวจรับหรือตรวจการจ้างโดยอนุโลมวิธีสอบราคาข้อ ๓๒ การซื้อหรือการจ้างโดยวิธีสอบราคาให้เจ้าหน้าที่พัสดุจัดทำเอกสารสอบราคา โดยอย่างน้อยให้แสดงรายการ ดังต่อไปนี้(๑) รายละเอียดและคุณลักษณะเฉพาะของพัสดุที่ต้องการซื้อหรืองานที่ต้องการจ้างและจำนวนที่ต้องการ(๒) คุณสมบัติของผู้เสนอราคาซึ่งจะต้องไม่เป็นผู้เสนอราคาที่มีผลประโยชน์ร่วมกัน โดยระบุให้แสดงเอกสารตามข้อ ๙วรรคสอง และจะต้องมีอาชีพขายหรือรับจ้างตาม (๑) และไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาจะได้มีคำสั่งให้สละเอกสิทธิ์และความคุ้มกันเช่นว่านั้น(๓) ในกรณีจำเป็นให้ระบุให้ผู้เสนอราคาส่งตัวอย่างแคตตาล็อก หรือแบบรูปและรายการละเอียดไปพร้อมกับใบเสนอราคา(๔) ถ้าจำเป็นต้องทำการทดสอบหรือตรวจทดลองให้กำหนดจำนวนตัวอย่างให้พอแก่การทดสอบหรือตรวจทดลอง และให้มีเหลือไว้สำหรับทำสัญญาด้วย ทั้งนี้ ให้มีข้อกำหนดไว้ด้วยว่าทางการท่าเรือไม่รับผิดชอบในความเสียหายใดๆ ที่เกิดขึ้นแก่ตัวอย่างที่ส่งมาให้ทดสอบหรือตรวจทดลอง(๕) ข้อกำหนดให้ผู้เสนอราคาเสนอราคารวมทั้งสิ้นและราคาต่อหน่วยหรือต่อรายการ (ถ้าทำได้)พร้อมทั้งระบุหลักเกณฑ์โดยชัดเจนว่าจะพิจารณาราคารวมหรือราคาต่อหน่วยหรือต่อรายการไว้ด้วยในการจ้างก่อสร้างให้กำหนดแบบบัญชีรายการก่อสร้างตามความเหมาะสมของลักษณะและประเภทของงานเพื่อให้ผู้เสนอราคากรอกปริมาณวัสดุและราคาด้วย(๖) กำหนดระยะเวลายืนราคาเท่าที่จำเป็นต่อทางการท่าเรือและมีเงื่อนไขด้วยว่าซองเสนอราคาที่ยื่นและได้ลงทะเบียนรับซองแล้วจะถอนคืนมิได้(๗) กำหนดสถานที่ วัน เวลารับซอง ปิดการรับซองและเปิดซองสอบราคา(๘) กำหนดสถานที่ส่งมอบพัสดุและวันส่งมอบโดยประมาณ (สำหรับการซื้อ) หรือกำหนดวันที่จะเริ่มทำงานและวันแล้วเสร็จโดยประมาณ(สำหรับการจ้าง)(๙) กำหนดเงื่อนไขการสงวนสิทธิ์ที่จะถือว่าผู้ที่ไม่ยอมไปทำสัญญาหรือข้อตกลงกับการท่าเรือภายในกำหนดจะถูกลงโทษว่าเป็นผู้ทิ้งงาน(๑๐) กำหนดเงื่อนไขและอัตราการจ่ายเงินล่วงหน้า (ถ้ามี)(๑๑) ข้อกำหนดว่าผู้เสนอราคาที่ได้รับการคัดเลือกจะต้องวางหลักประกันสัญญาตามที่กำหนดในข้อ ๖๐ และข้อ ๖๑(๑๒) ใบเสนอราคาให้ลงราคารวมทั้งสิ้นเป็นตัวเลขและต้องมีตัวหนังสือกำกับถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ(๑๓) ซองสอบราคาต้องผนึกให้เรียบร้อยก่อนยื่นต่อเจ้าหน้าที่พัสดุด้วยตนเองหรือผู้แทนได้รับมอบหมายเป็นหนังสือและจะต้องจัดทำบัญชีรายการเอกสารที่ได้ยื่นนั้นแนบมาพร้อมซองเสนอราคาด้วย(๑๔) สถานที่ติดต่อเกี่ยวกับแบบรูปและรายการละเอียดพร้อมทั้งแบบสัญญาการแบ่งงวดงานและการจ่ายเงินในกรณีที่มีการขายให้ระบุราคาขายไว้ด้วย(๑๕) อัตราค่าปรับตามที่กำหนดในข้อ ๑๐๒(๑๖) ข้อสงวนสิทธิ์ว่าการท่าเรือทรงไว้ซึ่งสิทธิ์ที่จะงดซื้อหรือจ้างหรือเลือกซื้อหรือเลือกจ้างโดยไม่จำเป็นต้องซื้อหรือจ้างจากผู้เสนอราคาต่ำสุดเสมอไปรวมทั้งจะพิจารณายกเลิกการสอบราคาหากมีเหตุที่เชื่อได้ว่าการดำเนินการสอบราคากระทำไปโดยไม่สุจริต หรือมีการสมยอมกันในการเสนอราคา(๑๗) ในกรณีที่จำเป็นต้องดูสถานที่หรือชี้แจงรายละเอียดเพิ่มเติมให้กำหนดสถานที่ วัน เวลาที่นัดหมายไว้ในประกาศด้วยสำหรับผู้ที่ไม่ได้ไปดูสถานที่หรือรับฟังคำชี้แจงให้ถือว่าผู้นั้นได้เข้าใจในสภาพของสถานที่และหรือรายละเอียดโดยถ่องแท้แล้วข้อ๓๓ เมื่อดำเนินการตามข้อ ๓๒ แล้วให้ดำเนินการ ดังนี้(๑) ก่อนวันรับซองไม่น้อยกว่า ๑๐ วันให้เจ้าหน้าที่พัสดุปิดใบประกาศสอบราคาไว้โดยเปิดเผย ณที่ทำการของหน่วยงานที่รับผิดชอบในการออกประกาศของการท่าเรือกับให้ส่งใบประกาศดังกล่าวไปยังผู้มีอาชีพขายหรือรับจ้างทำงานนั้นโดยตรงหรือโดยทางไปรษณีย์ลงทะเบียน หรือไปรษณีย์รับรองให้มากที่สุดเท่าที่จะทำได้(๒) ให้เจ้าหน้าที่พัสดุรับซองใบเสนอราคาที่ยื่นมาทุกรายโดยไม่เปิดซองเมื่อครบกำหนดเวลารับซองตามประกาศสอบราคาแล้วให้ส่งมอบซองใบเสนอราคาพร้อมทั้งรายงานผลการรับซองต่อคณะกรรมการเปิดซองสอบราคาเพื่อดำเนินการต่อไปเมื่อพ้นกำหนดเวลารับซองแล้วห้ามรับซองใบเสนอราคาจากผู้หนึ่งผู้ใดอีกข้อ๓๔ คณะกรรมการเปิดซองสอบราคามีหน้าที่ ดังนี้(๑) เปิดซองใบเสนอราคาข้อกำหนดคุณสมบัติทางเทคนิคและตัวอย่างตามที่ได้ระบุไว้ในเงื่อนไขโดยเปิดเผยต่อหน้าผู้ยื่นซองหรือผู้แทนเมื่อถึงเวลาเปิดซองแล้วจดราคาจากใบเสนอราคาทุกฉบับลงไว้ในบัญชีเปรียบเทียบราคาและให้คณะกรรมการทุกคนลงลายมือชื่อกำกับไว้ในใบเสนอราคาและบัญชีเปรียบเทียบราคาทุกแผ่น ส่วนเอกสารประกอบใบเสนอราคาทุกแผ่นให้คณะกรรมการจำนวนไม่น้อยกว่า ๒ คน ลงลายมือชื่อกำกับไว้(๒) ตรวจสอบคุณสมบัติของผู้เสนอราคา ใบเสนอราคาแคตตาล็อก หรือแบบรูปและรายการละเอียดแล้วคัดเลือกผู้เสนอราคาที่ถูกต้องตามเงื่อนไขในเอกสารสอบราคา(๓) พิจารณาคัดเลือกพัสดุหรืองานจ้างของผู้เสนอราคาที่ถูกต้องตาม(๒) ที่มีคุณภาพและคุณสมบัติเป็นประโยชน์ต่อการท่าเรือเป็นหลักก่อนแล้วเสนอให้ซื้อหรือจ้างจากรายที่คัดเลือกไว้แล้วซึ่งเสนอราคาต่ำสุดและอยู่ในดุลพินิจของคณะกรรมการที่จะต่อรองราคาหรือไม่ก็ได้โดยคำนึงถึงราคาที่เจ้าหน้าที่พัสดุเสนอตามข้อ ๒๒ เป็นเครื่องประกอบการพิจารณาในกรณีที่ผู้เสนอราคาต่ำสุดดังกล่าวไม่ยอมเข้าทำสัญญาหรือข้อตกลงกับการท่าเรือในเวลาที่กำหนดตามเอกสารสอบราคาให้อยู่ในดุลพินิจของคณะกรรมการที่จะพิจารณาจากผู้เสนอราคาต่ำรายถัดไปตามลำดับถ้ามีผู้เสนอราคาเท่ากันหลายรายให้เรียกผู้เสนอราคาดังกล่าวมาขอให้เสนอราคาใหม่พร้อมกันด้วยวิธียื่นซองเสนอราคาถ้าปรากฏว่าราคาของผู้เสนอราคารายที่คณะกรรมการเห็นสมควรซื้อหรือจ้างสูงกว่าวงเงินที่จะซื้อหรือจ้างให้คณะกรรมการเปิดซองสอบราคาดำเนินการตามข้อ ๓๕(๔) ในกรณีที่มีผู้เสนอราคาถูกต้องตรงตามรายการละเอียด และเงื่อนไขที่กำหนดไว้ในใบประกาศสอบราคาเพียงรายเดียวให้คณะกรรมการดำเนินการตาม (๓) โดยอนุโลม(๕) เมื่อได้ดำเนินการไปแล้วได้ผลประการใดให้รายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่อผู้แต่งตั้งคณะกรรมการเพื่อสั่งการโดยเสนอผ่านหัวหน้าเจ้าหน้าที่พัสดุข้อ๓๕ การซื้อหรือการจ้างโดยวิธีสอบราคาที่ปรากฏว่าราคาของผู้เสนอราคารายที่คณะกรรมการเห็นสมควรซื้อหรือจ้างยังสูงกว่าวงเงินที่จะซื้อหรือจ้างให้คณะกรรมการเปิดซองสอบราคาดำเนินการตามลำดับ ดังนี้(๑) เรียกผู้เสนอราคารายนั้นมาต่อรองราคาให้ต่ำสุดเท่าที่จะทำได้ หากผู้เสนอราคารายนั้นยอมลดราคาลงอยู่ภายในวงเงินที่จะซื้อหรือจ้างให้เสนอซื้อหรือจ้างจากผู้เสนอราคารายนั้น(๒) ถ้าผู้เสนอราคาตาม (๑)ไม่ยอมลดราคา หรือลดราคาแล้วแต่ยังสูงกว่าวงเงินที่จะซื้อหรือจ้างให้เรียกผู้เสนอราคาที่คณะกรรมการเห็นสมควรซื้อหรือจ้างทุกรายมาต่อรองราคาใหม่พร้อมกันด้วยวิธียื่นซองเสนอราคาภายในกำหนดระยะเวลาอันสมควรหากรายใดไม่มายื่นซองให้ถือว่ารายนั้นยืนตามราคาที่เสนอไว้เดิม ทั้งนี้ ให้เสนอซื้อหรือจ้างจากผู้ที่ลดราคาลงต่ำสุดอยู่ภายในวงเงินที่จะซื้อหรือจ้าง(๓) ถ้าปรากฏว่าราคาต่ำสุดของรายที่ได้ต่อรองราคาใหม่ยังสูงกว่าวงเงินที่จะซื้อหรือจ้างหรือไม่มีผู้ใดยินยอมลดราคาเลยให้เสนอความเห็นต่อผู้แต่งตั้งคณะกรรมการว่าจะสมควรลดรายการหรือจำนวนหรือเนื้องานลงหรือขอเงินงบประมาณเพิ่มเติม หรือยกเลิกการสอบราคา เพื่อดำเนินการสอบราคาใหม่ วิธีประกวดราคาข้อ ๓๖ การซื้อหรือการจ้างโดยวิธีประกวดราคาให้เจ้าหน้าที่พัสดุจัดทำเอกสารประกวดราคาโดยให้มีรายการทำนองเดียวกับเอกสารสอบราคาตามข้อ ๓๒ และให้มีรายการดังต่อไปนี้ด้วย(๑) กำหนดให้ผู้เสนอราคาวางหลักประกันซองและให้มีเงื่อนไขว่าถ้าผู้เข้าประกวดราคาถอนการเสนอราคาหรือไม่ไปทำสัญญาหรือข้อตกลงกับการท่าเรือภายในกำหนดการท่าเรือจะริบหลักประกันซองหรือเรียกร้องจากผู้ออกหนังสือค้ำประกันและอาจพิจารณาเรียกร้องให้ชดใช้ค่าเสียหายอื่น (ถ้ามี)(๒) คุณสมบัติของผู้เข้าประกวดราคาสำหรับงานจ้างก่อสร้างให้จำกัดเฉพาะผู้มีกิจการรับเหมาก่อสร้างเป็นของตนเองและดำเนินงานส่วนใหญ่ด้วยตนเองเท่านั้น(๓) การประกวดราคาจ้างก่อสร้างซึ่งมีวงเงินตั้งแต่ห้าล้านบาทขึ้นไปในกรณีจำเป็นต้องให้ผู้เข้าประกวดราคามีผลงานก่อสร้างมาก่อนให้กำหนดได้ไม่เกินร้อยละห้าสิบของวงเงินที่จะจ้างครั้งนั้นข้อ๓๗ให้เจ้าหน้าที่พัสดุจัดทำใบประกาศประกวดราคา โดยให้มีสาระ ดังนี้(๑) รายการพัสดุที่ต้องการซื้อหรืองานที่ต้องการจ้าง(๒) คุณสมบัติของผู้มีสิทธิเข้าประกวดราคาอย่างชัดแจ้ง(๓) วัน เวลา รับซอง ปิดรับซอง และเปิดซองประกวดราคา(๔) สถานที่และระยะเวลาในการขอรับหรือขอซื้อเอกสารประกวดราคาและราคาของเอกสารก่อนวันเริ่มให้หรือขายเอกสารประกวดราคาให้เจ้าหน้าที่พัสดุเผยแพร่ข่าวการประกวดราคา โดยให้ดำเนินการ ดังนี้(๑) ปิดใบประกาศประกวดราคาโดยเปิดเผย ณที่ทำการของการท่าเรือ(๒) ส่งไปประกาศทางวิทยุกระจายเสียง และ/หรือประกาศในหนังสือพิมพ์(๓) ส่งไปเผยแพร่ทางกรมประชาสัมพันธ์และองค์การสื่อสารมวลชนแห่งประเทศไทย(๔) ส่งไปเผยแพร่ทางศูนย์รวมข่าวประกวดราคาของทางราชการ(๕) ส่งให้สำนักตรวจสอบรัฐวิสาหกิจสำนักงานการตรวจเงินแผ่นดิน พร้อมส่งเอกสารประกวดราคาไปด้วยนอกจากการเผยแพร่ตามวิธีข้างต้นหากเห็นสมควรจะส่งใบประกาศประกวดราคาไปยังผู้มีอาชีพขายพัสดุหรือรับจ้างทำงานนั้นโดยตรงหรือจะโฆษณาโดยวิธีอื่นอีกด้วยก็ได้ในกรณีที่การซื้อหรือการจ้างใดมีรายละเอียดที่มีความซับซ้อนหรือมีความจำเป็นโดยสภาพของการซื้อหรือการจ้างที่ต้องการชี้แจงรายละเอียดหรือชี้สถานที่ให้กำหนดวัน เวลา และสถานที่ในการชี้แจงรายละเอียดหรือชี้สถานที่ไว้ในประกาศประกวดราคาด้วยข้อ๓๘ การให้หรือขายเอกสารประกวดราคารวมทั้งเอกสารที่เกี่ยวกับคุณลักษณะเฉพาะหรือรายละเอียด ให้กระทำ ณสถานที่ที่สามารถติดต่อได้โดยสะดวกและไม่เป็นเขตหวงห้ามและจะต้องจัดเตรียมไว้ให้มากพอ สำหรับความต้องการของผู้มาขอรับหรือขอซื้อที่มีอาชีพขายหรือรับจ้างทำงานนั้นรายละ๑ ชุด โดยไม่มีเงื่อนไขอื่นในการให้หรือขายการให้หรือขายเอกสารประกวดราคาต้องมีช่วงเวลาในการให้หรือขายไม่น้อยกว่า ๗ วันทำการและจะต้องมีช่วงเวลาสำหรับการคำนวณราคาของผู้ประสงค์จะเข้าเสนอราคาหลังวันปิดการให้หรือขายก่อนถึงวันรับซองประกวดราคาไม่น้อยกว่า ๗ วันทำการ โดยคำนึงถึงขนาด ปริมาณและลักษณะของพัสดุที่จะซื้อหรืองานที่จะจ้างในกรณีที่มีการขายให้กำหนดราคาพอสมควรกับค่าใช้จ่ายที่เสียไปในการจัดทำเอกสารประกวดราคานั้นถ้ามีการยกเลิกการประกวดราคาครั้งนั้นและมีการประกวดราคาใหม่ให้ผู้รับหรือซื้อเอกสารประกวดราคาครั้งก่อนมีสิทธิ์ใช้เอกสารประกวดราคานั้นหรือได้รับเอกสารประกวดราคาใหม่ โดยไม่ต้องเสียค่าซื้อเอกสารประกอบราคาอีกข้อ๓๙ ก่อนวันเปิดซองประกวดราคาหากมีความจำเป็นที่จะต้องชี้แจงหรือให้รายละเอียดเพิ่มเติมเพื่อประโยชน์ของการท่าเรือ หรือมีความจำเป็นต้องแก้ไขคุณลักษณะเฉพาะหรือรายละเอียดที่เป็นสาระสำคัญ ซึ่งมิได้กำหนดไว้ในเอกสารประกวดราคาตั้งแต่ต้นให้จัดทำเป็นเอกสารประกวดราคาเพิ่มเติมแล้วแจ้งเป็นหนังสือให้ผู้ที่ขอรับหรือขอซื้อเอกสารประกวดราคาไปแล้วทุกรายการดำเนินการตามวรรคหนึ่งหากจะเป็นเหตุให้เสนอราคาไม่สามารถยื่นซองประกวดราคาได้ทันตามกำหนดเดิมให้เลื่อนวัน เวลารับซอง ปิดการรับซอง และเปิดซองประกวดราคา ตามความจำเป็นด้วยการดำเนินการตามวรรคหนึ่งโดยมีการเลื่อนวัน เวลารับซอง ปิดการรับซอง และเปิดซองประกวดราคาดังกล่าวหากเป็นการดำเนินการก่อนวันปิดการให้ หรือขายเอกสารประกวดราคาก็ให้มีการเผยแพร่ข่าว โดยดำเนินการตามข้อ ๓๗ วรรคสอง โดยอนุโลมข้อ๔๐ นอกจากกรณีที่กำหนดไว้ตามข้อ ๓๙เมื่อถึงกำหนดวันรับซองประกวดราคาห้ามมิให้ร่นหรือเลื่อน หรือเปลี่ยนแปลงกำหนดเวลารับซองและเปิดซองประกวดราคาข้อ๔๑คณะกรรมการรับและเปิดซองประกวดราคา มีหน้าที่ ดังนี้(๑) รับซองประกวดราคา ลงทะเบียนรับซองไว้เป็นหลักฐานลงชื่อกำกับซองกับบันทึกไว้ที่หน้าซองว่าเป็นของผู้ใด(๒) ตรวจสอบหลักประกันซองร่วมกับเจ้าหน้าที่การเงินและให้เจ้าหน้าที่การเงินออกใบรับให้แก่ผู้ยื่นซองไว้เป็นหลักฐานหากไม่ถูกต้องให้หมายเหตุในใบรับและบันทึกในรายงานด้วยกรณีหลักประกันซองเป็นหนังสือค้ำประกันให้ส่งสำเนาหนังสือค้ำประกันให้ธนาคารหรือบริษัทเงินทุนผู้ออกหนังสือค้ำประกันทราบโดยทางไปรษณีย์ลงทะเบียนตอบรับด้วย(๓) รับเอกสารหลักฐานต่าง ๆตามบัญชีรายการเอกสารของผู้เสนอราคาพร้อมทั้งพัสดุตัวอย่างแคตตาล็อก หรือแบบรูปและรายการละเอียด (ถ้ามี) หากไม่ถูกต้องให้บันทึกในรายงานด้วย(๔) เมื่อพ้นกำหนดเวลารับซองแล้วห้ามรับซองประกวดราคาหรือเอกสารหลักฐานต่าง ๆ ตามเงื่อนไขที่กำหนดในเอกสารประกวดราคาอีกการรับซองประกวดราคาทางไปรษณีย์จะกระทำมิได้(๕) เปิดซองใบเสนอราคา และอ่านแจ้งราคาพร้อมบัญชีรายการเอกสารหลักฐานต่าง ๆ ของผู้เสนอราคาทุกรายโดยเปิดเผยตามเวลาและสถานที่ที่กำหนดและให้คณะกรรมการทุกคนลงลายมือชื่อกำกับไว้ในใบเสนอราคาทุกแผ่นส่วนเอกสารประกอบใบเสนอราคาทุกแผ่น ให้คณะกรรมการจำนวนไม่น้อยกว่า ๒ คนลงลายมือชื่อกำกับไว้ในกรณีที่มีการยื่นซองข้อเสนอทางเทคนิคและข้อเสนออื่นๆ แยกจากซองข้อเสนอด้านราคาซึ่งต้องพิจารณาทางเทคนิคและอื่น ๆ ก่อนตามเงื่อนไขที่ได้กำหนดไว้ตามข้อ ๔๖ และข้อ ๔๘คณะกรรมการรับและเปิดซองประกวดราคาไม่ต้องปฏิบัติหน้าที่ตามวรรคหนึ่งโดยให้เป็นหน้าที่ของคณะกรรมการพิจารณาผลการประกวดราคาที่จะต้องดำเนินการต่อไป(๖) ส่งมอบใบเสนอราคาทั้งหมด และเอกสารหลักฐานต่าง ๆพร้อมบันทึกรายงานการดำเนินการต่อคณะกรรมการพิจารณาผลการประกวดราคาทันทีในวันเดียวกันข้อ๔๒ คณะกรรมการพิจารณาผลประกวดราคามีหน้าที่ ดังนี้(๑) ตรวจคุณสมบัติของผู้เสนอราคา ใบเสนอราคา เอกสารหลักฐานต่าง ๆ พัสดุตัวอย่าง แคตตาล็อก หรือแบบรูปและรายการละเอียดแล้วคัดเลือกผู้เสนอราคาที่ถูกต้องตามเงื่อนไขในเอกสารประกวดราคาในกรณีที่ผู้เสนอราคารายใดเสนอรายละเอียดแตกต่างไปจากเงื่อนไขที่กำหนดในเอกสารประกวดราคาในส่วนที่ไม่ใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบต่อผู้เสนอราคารายอื่นหรือเป็นการผิดพลาดเล็กน้อยให้พิจารณาผ่อนปรน โดยไม่ตัดผู้เข้าประกวดราคารายนั้นออกในการพิจารณาคณะกรรมการอาจสอบถามข้อเท็จจริงจากผู้เสนอราคารายใดก็ได้แต่จะให้ผู้เสนอราคารายใดเปลี่ยนแปลงสาระสำคัญที่เสนอไว้แล้วมิได้(๒) พิจารณาคัดเลือกสิ่งของหรืองานจ้างหรือคุณสมบัติของผู้เสนอราคาที่ตรวจสอบแล้วตาม (๑) ซึ่งมีคุณภาพและคุณสมบัติเป็นประโยชน์ต่อการท่าเรือแล้วเสนอให้ซื้อหรือจ้างจากผู้เสนอราคารายที่คัดเลือกไว้แล้วซึ่งเสนอราคาต่ำสุดในกรณีที่ผู้เสนอราคาต่ำสุดดังกล่าวไม่ยอมเข้าทำสัญญาหรือข้อตกลงกับการท่าเรือในเวลาที่กำหนดตามเอกสารประกวดราคาให้คณะกรมการพิจารณาผู้เสนอราคาต่ำรายถัดไปตามลำดับถ้ามีผู้เสนอราคาเท่ากันหลายรายให้เรียกผู้เสนอราคาดังกล่าวมาขอให้เสนอราคาใหม่พร้อมกันด้วยวิธียื่นซองเสนอราคาถ้าปรากฏว่าราคาของผู้เสนอราคา รายที่คณะกรรมการเห็นสมควรซื้อหรือจ้างสูงกว่าวงเงินที่จะซื้อหรือจ้างให้คณะกรรมการพิจารณาผลการประกวดราคาดำเนินการตามข้อ ๓๕ โดยอนุโลม(๓) ให้คณะกรรมการ รายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่อผู้แต่งตั้งคณะกรรมการเพื่อสั่งการหรือดำเนินการต่อไปโดยเสนอผ่านหัวหน้าเจ้าหน้าที่พัสดุข้อ๔๓เมื่อคณะกรรมการพิจารณาผลการประกวดราคาได้พิจารณาตามข้อ ๔๒ (๑) แล้วปรากฏว่ามีผู้เสนอราคารายเดียวหรือมีผู้เสนอราคาหลายรายแต่ถูกต้องตรงตามรายการละเอียดและเงื่อนไขที่กำหนดในเอกสารประกวดราคาเพียงรายเดียวโดยปกติให้เสนอผู้แต่งตั้งคณะกรรมการยกเลิกการประกวดราคาครั้งนั้นแต่ถ้าคณะกรรมการพิจารณาผลการประกวดราคาเห็นว่ามีเหตุผลสมควรที่จะดำเนินการต่อไปโดยไม่ต้องยกเลิกประกวดราคา ก็ให้ดำเนินการตามข้อ ๔๒ (๒) โดยอนุโลมข้อ๔๔ ในกรณีไม่มีผู้เสนอราคาหรือมีแต่ไม่ถูกต้องตรงตามรายการละเอียดและเงื่อนไขกำหนดให้เจ้าหน้าที่พัสดุหรือคณะกรรมการพิจารณาผลการประกวดราคา แล้วแต่กรณีเสนอผู้แต่งตั้งคณะกรรมการยกเลิกการประกวดราคาครั้งนั้นหากการประกวดราคาใหม่จะไม่ได้ผลดีจะดำเนินการซื้อหรือจ้างโดยวิธีพิเศษตามข้อ๑๖ (๗) หรือข้อ ๑๗ (๕) แล้วแต่กรณี ก็ได้ข้อ๔๕หลังจากการประกวดราคาแล้วแต่ยังไม่ได้ทำสัญญาหรือตกลงซื้อหรือจ้างกับผู้เสนอราคารายใดถ้ามีความจำเป็นเพื่อประโยชน์ของการท่าเรือเป็นเหตุให้ต้องเปลี่ยนแปลงสาระสำคัญในรายการละเอียดหรือเงื่อนไขที่กำหนดไว้ในเอกสารประกวดราคาซึ่งทำให้เกิดการได้เปรียบเสียเปรียบระหว่างผู้เข้าเสนอราคาด้วยกันให้เจ้าหน้าที่พัสดุเสนอผู้แต่งตั้งคณะกรรมการพิจารณายกเลิกการประกวดราคาครั้งนั้นข้อ๔๖การซื้อหรือการจ้างที่มีลักษณะจำเป็นจะต้องคำนึงถึงเทคโนโลยีของพัสดุและหรือข้อกำหนดคุณสมบัติของผู้เข้าเสนอราคาซึ่งอาจจะมีข้อเสนอที่ไม่อยู่ในฐานะเดียวกัน เป็นเหตุให้มีปัญหาในการพิจารณาตัดสินและเพื่อขจัดปัญหาดังกล่าวจำเป็นต้องให้มีการปรับปรุงข้อเสนอให้ครบถ้วนและเป็นไปตามความต้องการก่อนพิจารณาด้านราคาให้ถือปฏิบัติเช่นเดียวกับการประกวดราคาทั่วไปเว้นแต่กำหนดให้ผู้เข้าเสนอราคายื่นซองประกวดราคาโดยแยกเป็น(๑) ซองข้อเสนอด้านเทคนิคและข้อเสนออื่น ๆ (๒) ซองข้อเสนอด้านราคาทั้งนี้ ให้กำหนดวิธีการ ขั้นตอนและหลักเกณฑ์การพิจารณาไว้เป็นเงื่อนไขในเอกสารประกอบราคาด้วยข้อ๔๗ เพื่อให้เป็นไปตามข้อ ๔๖ให้คณะกรรมการพิจารณาผลการประกวดราคาทำหน้าที่เปิดซองประกวดราคาของผู้เสนอราคาแทนคณะกรรมการรับและเปิดซองตามข้อ๔๑ (๕) และพิจารณาผลการประกวดราคาตามข้อ ๔๖โดยถือปฏิบัติตามข้อ ๔๒ ในส่วนที่ไม่ขัดกับการดำเนินการ ดังต่อไปนี้(๑) พิจารณาข้อเสนอทางเทคนิคและข้อเสนออื่นของผู้เข้าเสนอราคาทุกรายและคัดเลือกเฉพาะรายที่เสนอได้ตรงหรือใกล้เคียง ตามมาตรฐานความต้องการของการท่าเรือมากที่สุด ในกรณีจำเป็นสามารถเรียกผู้เสนอราคามาชี้แจงในรายละเอียดข้อเสนอเป็นการเพิ่มเติมข้อหนึ่งข้อใดก็ได้(๒) เปิดซองราคาเฉพาะรายที่ได้ผ่านการพิจารณาคัดเลือกตาม(๑) แล้วสำหรับรายที่ไม่ผ่านการพิจารณา ให้ส่งคืนซองข้อเสนอด้านราคาโดยไม่เปิดซองข้อ๔๘การซื้อหรือการจ้างที่เปิดโอกาสให้ผู้เข้าเสนอราคายื่นข้อเสนอทางการเงินมาด้วยให้กำหนดให้ผู้เสนอราคายื่นซองข้อเสนอทางการเงินแยกมาต่างหากและให้เปิดซองข้อเสนอทางการเงินพร้อมกับการเปิดซองราคาตามข้อ ๔๗ (๒) เพื่อทำการประเมินเปรียบเทียบต่อไป ทั้งนี้ ให้กำหนดวิธีการ ขั้นตอนและหลักเกณฑ์การพิจารณาไว้เป็นเงื่อนไขในเอกสารการประกวดราคาด้วยวิธีพิเศษข้อ๔๙ การซื้อโดยวิธีพิเศษให้คณะกรรมการจัดซื้อโดยวิธีพิเศษดำเนินการ ดังนี้(๑) ในกรณีเป็นพัสดุจะขายทอดตลาดให้เจรจาตกลงราคากับหน่วยงานที่จะขายโดยตรง(๒) ในกรณีเป็นพัสดุเพื่อใช้งานลับให้ปฏิบัติเช่นเดียวกับ (๓)(๓) ในกรณีเป็นพัสดุที่ต้องซื้อเร่งด่วนหากล่าช้าอาจเสียหายแก่การท่าเรือให้เชิญผู้มีอาชีพขายพัสดุนั้นโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องตลาดหรือราคาที่คณะกรรมการเห็นสมควร ให้ต่อรองราคาลงเท่าที่จะทำได้(๔) ในกรณีเป็นพัสดุที่จำเป็นต้องซื้อโดยตรงจากต่างประเทศให้เสนอผู้แต่งตั้งคณะกรรมการเพื่อติดต่อสั่งซื้อโดยตรงจากต่างประเทศหรือสืบราคาจากต่างประเทศโดยขอความร่วมมือให้สถานเอกอัครราชทูตหรือส่วนราชการอื่นในต่างประเทศช่วยสืบราคาคุณภาพ ตลอดจนรายละเอียด ส่วนการซื้อโดยผ่านองค์การระหว่างประเทศให้ติดต่อกับสำนักงานขององค์การระหว่างประเทศที่มีอยู่ในประเทศโดยตรงเว้นแต่กรณีที่ไม่มีสำนักงานในประเทศ ให้ติดต่อกับสำนักงานในต่างประเทศได้(๕) ในกรณีเป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะให้ปฏิบัติเช่นเดียวกับ (๓)(๖) ในกรณีพัสดุที่เป็นที่ดินและหรือสิ่งก่อสร้างซึ่งจำเป็นต้องซื้อเฉพาะแห่งให้เชิญเจ้าของที่ดินโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องตลาดหรือราคาที่คณะกรรมการเห็นสมควรให้ต่อรองราคาลงเท่าที่จะทำได้สำหรับการจัดซื้อที่ดินและหรือสิ่งก่อสร้างในต่างประเทศ ในกรณีจำเป็นจะติดต่อกับนายหน้าหรือดำเนินการในทำนองเดียวกันตามกฎหมาย หรือประเพณีนิยมท้องถิ่น แทนเจ้าของที่ดินก็ได้(๗) ในกรณีเป็นพัสดุที่ได้ดำเนินการซื้อโดยวิธีอื่นแล้วไม่ได้ผลดีให้สืบราคาจากผู้มีอาชีพขายพัสดุนั้นโดยตรง และผู้เสนอราคาในการสอบราคาหรือประกวดราคาซึ่งถูกยกเลิกไป (ถ้ามี) หากเห็นว่าผู้เสนอราคารายที่เห็นสมควรซื้อ เสนอราคาสูงกว่าราคาในท้องตลาดหรือราคาที่คณะกรรมการเห็นสมควร ให้ต่อรองราคาลงเท่าที่จะทำได้ให้คณะกรรมการรายงานผลการพิจารณาและความเห็น พร้อมด้วยเอกสารที่ได้รับไว้ทั้งหมดต่อผู้แต่งตั้งคณะกรรมการเพื่อสั่งการหรือดำเนินการต่อไป โดยเสนอผ่านหัวหน้าเจ้าหน้าที่พัสดุข้อ๕๐ การจ้างโดยวิธีพิเศษให้คณะกรรมการจัดจ้างโดยวิธีพิเศษดำเนินการ ดังนี้(๑) การจ้างโดยวิธีพิเศษตามข้อ ๑๗ (๑) (๒) (๓) และ (๔) ให้เชิญผู้มีอาชีพรับจ้างทำงานนั้นโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องถิ่นหรือราคาที่ประมาณได้หรือราคาที่คณะกรรมการเห็นสมควรให้ต่อรองราคาลงเท่าที่จะทำได้(๒) การจ้างโดยวิธีพิเศษตามข้อ ๑๗ (๕) กรณีเป็นพัสดุที่ได้ดำเนินการจ้างโดยวิธีอื่นแล้วไม่ได้ผลดีให้สืบราคาจากผู้มีอาชีพรับจ้างทำงานนั้นโดยตรง และผู้เสนอราคาในการสอบราคาหรือประกวดราคาซึ่งถูกยกเลิกไป (ถ้ามี)หากเห็นว่าผู้เสนอราคารายที่เห็นสมควรจ้างเสนอราคาสูงกว่าราคาในท้องถิ่นหรือราคาที่ประมาณได้หรือราคาที่คณะกรรมการเห็นสมควรให้ต่อรองราคาลงเท่าที่จะทำได้ให้คณะกรรมการรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่อผู้แต่งตั้งคณะกรรมการเพื่อสั่งการหรือดำเนินการต่อไปโดยเสนอผ่านหัวหน้าเจ้าหน้าที่พัสดุวิธีกรณีพิเศษข้อ ๕๑ การดำเนินการซื้อหรือจ้างโดยวิธีกรณีพิเศษให้ผู้อำนวยการหรือผู้ที่ผู้อำนวยการมอบอำนาจตามข้อ๕๙ สั่งซื้อหรือสั่งจ้างจากส่วนราชการหรือรัฐวิสาหกิจตามข้อ ๑๘ ได้โดยตรงการตรวจรับพัสดุข้อ๕๒ คณะกรรมการตรวจรับพัสดุ มีหน้าที่ดังนี้(๑) ตรวจรับพัสดุ ณ ที่ทำการของผู้ใช้พัสดุนั้นหรือสถานที่ซึ่งกำหนดไว้ในสัญญาหรือข้อตกลงการตรวจรับพัสดุณ สถานที่อื่นในกรณีที่ไม่มีสัญญาหรือข้อตกลงเป็นหนังสือจะต้องได้รับอนุญาตจากผู้แต่งตั้งคณะกรรมการก่อน(๒) ตรวจรับพัสดุให้ถูกต้องครบถ้วนตามหลักฐานที่ตกลงกันไว้ในกรณีที่มีการทดลองหรือตรวจสอบในทางเทคนิคหรือทางวิทยาศาสตร์ จะเชิญผู้ชำนาญการหรือผู้ทรงคุณวุฒิเกี่ยวกับพัสดุนั้นมาให้คำปรึกษาหรือส่งพัสดุนั้นไปทดลองหรือตรวจสอบ ณ สถานที่ของผู้ชำนาญการหรือผู้ทรงคุณวุฒินั้นๆ ก็ได้ในกรณีจำเป็นที่ไม่สามารถตรวจนับเป็นจำนวนหน่วยทั้งหมดได้ให้ตรวจรับตามหลักวิชาการสถิติ(๓) โดยปกติให้ตรวจรับพัสดุในวันที่ผู้ขายนำพัสดุมาส่งและให้ทำการตรวจรับให้เสร็จสิ้นไปโดยเร็วที่สุด(๔) เมื่อตรวจถูกต้องครบถ้วนแล้ว ให้รับพัสดุไว้และถือว่าผู้ขายได้ส่งมอบพัสดุถูกต้องครบถ้วนตั้งแต่วันที่ผู้ขายนำพัสดุนั้นมาส่งแล้วมอบแก่เจ้าหน้าที่พัสดุพร้อมกับทำใบตรวจรับ โดยลงชื่อไว้เป็นหลักฐานอย่างน้อยสองฉบับมอบแก่ผู้ขาย ๑ ฉบับ และเจ้าหน้าที่พัสดุ ๑ ฉบับ เพื่อดำเนินการเบิกจ่ายเงินและรายงานให้ผู้แต่งตั้งคณะกรรมการทราบในกรณีที่เห็นว่าพัสดุที่ส่งมอบมีรายละเอียดไม่เป็นไปตามข้อกำหนดในสัญญาหรือข้อตกลงให้รายงานผู้แต่งตั้งคณะกรรมการผ่านหัวหน้าเจ้าหน้าที่พัสดุเพื่อทราบหรือสั่งการแล้วแต่กรณี(๕) ในกรณีที่ผู้ขายส่งมอบพัสดุถูกต้องแต่ไม่ครบจำนวน หรือส่งมอบครบจำนวน แต่ไม่ถูกต้องทั้งหมดถ้าสัญญาหรือข้อตกลงมิได้กำหนดไว้เป็นอย่างอื่นให้ตรวจรับไว้เฉพาะจำนวนที่ถูกต้องโดยถือปฏิบัติตาม(๔) และให้รีบรายงานผู้แต่งตั้งคณะกรรมการเพื่อแจ้งให้ผู้ขายทราบภายใน๓ วันทำการ นับแต่วันตรวจพบ แต่ทั้งนี้ ไม่ตัดสิทธิของการท่าเรือที่จะปรับผู้ขายในจำนวนที่ส่งมอบไม่ครบถ้วนหรือไม่ถูกต้องนั้น(๖) การตรวจรับพัสดุที่ประกอบกันเป็นชุดหรือเป็นหน่วยถ้าขาดส่วนประกอบอย่างใดอย่างหนึ่งไปแล้ว จะไม่สามารถใช้การได้โดยสมบูรณ์ให้ถือว่าผู้ขายยังไม่ได้ส่งมอบพัสดุนั้นและให้รีบรายงานผู้แต่งตั้งคณะกรรมการเพื่อแจ้งให้ผู้ขายทราบภายใน ๓ วันทำการนับแต่วันที่ตรวจพบ(๗) ถ้ากรรมการตรวจรับพัสดุบางคนไม่ยอมรับพัสดุโดยทำความเห็นแย้งไว้ให้เสนอผู้แต่งตั้งคณะกรรมการเพื่อพิจารณาสั่งการถ้าผู้แต่งตั้งคณะกรรมการสั่งการให้รับพัสดุนั้นได้ จึงดำเนินการตาม (๔) หรือ (๕) แล้วแต่กรณีข้อ๕๓การตรวจรับพัสดุที่ผลิตและนำเข้ามาจากต่างประเทศให้คณะกรรมการตรวจรับพัสดุตรวจสอบให้เกิดความชัดเจนว่าพัสดุที่ซื้อเป็นของใหม่และเป็นของจากต่างประเทศในกรณีที่คณะกรรมการตรวจรับพัสดุมีปัญหาสงสัยว่าพัสดุที่ผู้ขายนำมาส่งมอบจะเป็นของใหม่และหรือเป็นของที่ผลิตจากประเทศที่ระบุไว้ในสัญญาหรือไม่ ให้คณะกรรมการตรวจรับพัสดุขอให้ผู้ขายนำบัญชีราคาสินค้า(INVOICE) และใบขนสินค้าของกรมศุลกากรที่มีรายการสิ่งของที่จะส่งมอบมาแสดงประกอบการพิจารณาตรวจรับด้วยการตรวจการจ้างข้อ๕๔ คณะกรรมการตรวจการจ้าง มีหน้าที่ดังนี้(๑) ตรวจและควบคุมงานให้เป็นไปตามแบบรูปรายการละเอียด และข้อกำหนดในสัญญาหรือข้อตกลง โดยจะสั่งเปลี่ยนแปลง แก้ไขเพิ่มเติมหรือตัดทอนงานจ้างได้ตามที่เห็นสมควรเพื่อให้เป็นตามแบบรูปรายการละเอียดหรือข้อกำหนดในสัญญาหรือข้อตกลงถ้าผู้รับจ้างขัดขืนไม่ปฏิบัติตามก็สั่งให้หยุดงานนั้นเฉพาะส่วนหนึ่งส่วนใด หรือทั้งหมด แล้วแต่กรณี ไว้ก่อนจนกว่าผู้รับจ้างจะยอมปฏิบัติให้ถูกต้องตามคำสั่งในกรณีที่แบบรูปรายการละเอียดหรือข้อกำหนดในสัญญาหรือข้อตกลงมีความขัดแย้งกันให้พิจารณาวินิจฉัย แล้วสั่งให้ทำไปตามแบบรูปรายการละเอียดหรือข้อกำหนดที่เห็นว่าเหมาะสมในกรณีที่เห็นว่าแม้งานนั้นจะได้เป็นไปตามแบบรูปรายการละเอียดและข้อกำหนดในสัญญาหรือข้อตกลงแต่เมื่อสำเร็จลงแล้วจะไม่เหมาะสมต่อการใช้งาน ให้สั่งพักงานนั้นไว้ก่อน แล้วปรึกษาส่วนงานเจ้าของงานและจัดทำรายละเอียดในการปรับปรุงแบบรูปรายการละเอียดหรือข้อกำหนดพร้อมราคาและระยะเวลาที่เพิ่มขึ้นหรือลดลงเนื่องจากการปรับปรุงเสนอต่อผู้แต่งตั้งคณะกรรมการ เพื่อสั่งการหรือดำเนินการต่อไปในการดำเนินการให้มีการจดบันทึกการปฏิบัติงานของผู้รับจ้าง และเหตุการณ์แวดล้อมเป็นรายวันบันทึกดังกล่าวต้องเก็บรักษาไว้โดยถือว่าเป็นเอกสารสำคัญเพื่อประกอบการตรวจสอบของผู้มีหน้าที่(๒) ควบคุมดูแลการปฏิบัติงานของผู้ควบคุมงาน ในกรณีที่มีการแต่งตั้งผู้ควบคุมงาน(๓) ให้ตรวจผลงานที่ผู้รับจ้างส่งมอบภายใน ๓ วันทำการนับแต่วันที่ประธานกรรมการตรวจการจ้างได้รับทราบการส่งมอบงานและให้ทำการตรวจรับให้เสร็จสิ้นไปโดยเร็วที่สุด(๔) เมื่อตรวจเห็นเป็นการถูกต้องครบถ้วนเป็นไปตามแบบรูปรายการละเอียดและข้อกำหนดในสัญญาหรือข้อตกลงแล้วให้ถือว่าผู้รับจ้างได้ส่งมอบงานครบถ้วนตั้งแต่วันที่ผู้รับจ้างส่งงานจ้างนั้นและให้ทำใบรับรองผลการปฏิบัติงานทั้งหมดหรือเฉพาะงวด แล้วแต่กรณีโดยลงชื่อไว้เป็นหลักฐานอย่างน้อย ๒ ฉบับ มอบให้แก่ผู้รับจ้าง ๑ ฉบับและเจ้าหน้าที่พัสดุ ๑ ฉบับ เพื่อทำการเบิกจ่ายเงินและรายงานให้ผู้แต่งตั้งคณะกรรมการทราบในกรณีที่เห็นว่าผลงานที่ส่งมอบทั้งหมดหรืองวดใดก็ตาม ไม่เป็นไปตามแบบรูปรายการละเอียดและข้อกำหนดในสัญญาหรือข้อตกลงให้รายงานผู้แต่งตั้งคณะกรรมการ เพื่อทราบหรือสั่งการ แล้วแต่กรณี(๕) ในกรณีที่กรรมการตรวจการจ้างบางคนไม่ยอมรับงานโดยทำความเห็นแย้งไว้ให้เสนอผู้แต่งตั้งคณะกรรมการเพื่อพิจารณาสั่งการถ้าผู้แต่งตั้งคณะกรรมการสั่งการให้รับงานนั้นได้ จึงดำเนินการตาม (๔)ข้อ๕๕ ในกรณีที่คณะกรรมการตรวจการจ้างเห็นความจำเป็นต้องมีผู้ควบคุมงานโดยเฉพาะให้ขออนุมัติแต่งตั้งผู้ควบคุมงานขึ้นจากพนักงานที่มีความรู้ความชำนาญเกี่ยวกับงานนั้น ๆให้ผู้ควบคุมงานรับหน้าที่แทนคณะกรรมการตรวจการจ้างตามข้อ ๕๔ (๑) เฉพาะวรรคหนึ่งและวรรคสี่และให้รายงานผลการดำเนินงานต่อคณะกรรมการตรวจการจ้างทุกสัปดาห์หรือตามระยะเวลาที่คณะกรรมการตรวจการจ้างกำหนดอำนาจในการสั่งซื้อหรือสั่งจ้างข้อ ๕๖ การสั่งซื้อหรือสั่งจ้างครั้งหนึ่งนอกจากวิธีพิเศษและวิธีกรณีพิเศษให้เป็นอำนาจของผู้ดำรงตำแหน่ง และภายในวงเงินดังต่อไปนี้(๑) ผู้อำนวยการ ไม่เกิน ๔๐,๐๐๐,๐๐๐ บาท(๒) ประธานกรรมการการท่าเรือเกิน ๔๐,๐๐๐,๐๐๐ บาท แต่ไม่เกิน ๘๐,๐๐๐,๐๐๐ บาท (๓) คณะกรรมการการท่าเรือ เกิน ๘๐,๐๐๐,๐๐๐ บาทข้อ๕๗ การสั่งซื้อหรือสั่งจ้างโดยวิธีพิเศษครั้งหนึ่งให้เป็นอำนาจของผู้ดำรงตำแหน่งและภายในวงเงิน ดังต่อไปนี้(๑) ผู้อำนวยการ ไม่เกิน ๒๐,๐๐๐,๐๐๐ บาท(๒) ประธานกรรมการการท่าเรือเกิน ๒๐,๐๐๐,๐๐๐ บาท แต่ไม่เกิน ๔๐,๐๐๐,๐๐๐ บาท(๓) คณะกรรมการการท่าเรือ เกิน ๔๐,๐๐๐,๐๐๐ บาทข้อ๕๘การสั่งซื้อหรือสั่งจ้างโดยวิธีกรณีพิเศษให้ผู้อำนวยการสั่งซื้อหรือสั่งจ้างโดยไม่จำกัดวงเงินข้อ๕๙ ผู้อำนวยการจะมอบอำนาจในการสั่งซื้อหรือสั่งจ้างภายในวงเงินที่มีอำนาจสั่งการตามข้อ ๕๖ (๑) หรือ ๕๗ (๑) หรือ ๕๘ ให้แก่ผู้ดำรงตำแหน่งใดเป็นจำนวนเท่าใดก็ได้ โดยคำนึงถึงระดับตำแหน่ง หน้าที่ และความรับผิดชอบของผู้ที่จะได้รับมอบอำนาจเป็นสำคัญหลักประกันข้อ๖๐ หลักประกันซองหรือหลักประกันสัญญาให้ใช้หลักประกันอย่างหนึ่งอย่างใดดังต่อไปนี้(๑) เงินสด(๒) เช็คที่ธนาคารเซ็นสั่งจ่ายซึ่งเป็นเช็คลงวันที่ที่ใช้เช็คนั้นชำระต่อเจ้าหน้าที่หรือก่อนวันนั้นไม่เกิน ๓วันทำการ(๓) หนังสือค้ำประกันของธนาคารภายในประเทศตามแบบที่การท่าเรือกำหนด(๔) หนังสือค้ำประกันของบรรษัทเงินทุนอุตสาหกรรมแห่งประเทศไทยหรือบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ส่วนราชการต่างๆ ทราบแล้ว โดยอนุโลมให้ใช้ ตามตัวอย่างหนังสือค้ำประกันของธนาคารตามแบบที่การท่าเรือกำหนด(๕) พันธบัตรรัฐบาลไทยสำหรับการประกวดราคานานาชาติให้ใช้หนังสือค้ำประกันของธนาคารในต่างประเทศที่มีหลักฐานดีเป็นหลักประกันซองได้อีกประการหนึ่งข้อ๖๑ หลักประกันซองและหลักประกันสัญญาในข้อ๖๐ให้กำหนดมูลค่าเป็นจำนวนเต็มในอัตราร้อยละห้าของวงเงินหรือราคาพัสดุที่จัดหาครั้งนั้นแล้วแต่กรณี เว้นแต่การจัดหาพัสดุที่มีความสำคัญเป็นพิเศษจะกำหนดอัตราสูงกว่าร้อยละห้าแต่ไม่เกินร้อยละสิบก็ได้ในการทำสัญญาจัดหาพัสดุที่มีระยะเวลาผูกพันตามสัญญาเกิน๑ ปี และพัสดุนั้นไม่ต้องมีการประกันเพื่อความชำรุดบกพร่อง เช่นพัสดุใช้สิ้นเปลืองให้กำหนดหลักประกันในอัตราร้อยละห้าของราคาพัสดุที่ส่งมอบในแต่ละปีของสัญญาโดยให้ถือว่าหลักประกันนี้เป็นการค้ำประกันตลอดอายุสัญญาและหากในปีต่อไปราคาพัสดุที่ส่งมอบแตกต่างไปจากราคาในรอบปีก่อนให้ปรับปรุงหลักประกันตามอัตราส่วนที่เปลี่ยนแปลงไปนั้นก่อนครบรอบปีในกรณีที่หลักประกันต้องปรับปรุงในทางที่เพิ่มขึ้นและคู่สัญญาไม่นำหลักประกันมาเพิ่มให้ครบจำนวนภายใน๑๕ วันก่อนการส่งมอบพัสดุงวดสุดท้ายของปีนั้นให้การท่าเรือหักจากเงินค่าพัสดุงวดสุดท้ายของปีนั้นที่การท่าเรือจะต้องจ่ายให้เป็นหลักประกันในส่วนที่เพิ่มขึ้นการกำหนดหลักประกันตามวรรคหนึ่งและวรรคสองจะต้องระบุไว้เป็นเงื่อนไขในเอกสารสอบราคา หรือเอกสารประกวดราคาและหรือในสัญญาด้วยในกรณีที่ผู้เสนอราคาหรือคู่สัญญาวางหลักประกันที่มีมูลค่าสูงกว่าที่กำหนดไว้ในระเบียบหรือเอกสารสอบราคาหรือเอกสารประกวดราคาหรือสัญญาให้อนุโลมรับได้ข้อ ๖๒ ให้คืนหลักประกันให้แก่ผู้เสนอราคาหรือผู้ขาย หรือผู้รับจ้าง ตามหลักเกณฑ์ ดังนี้(๑) หลักประกันซองให้คืนแก่ผู้เสนอราคาภายใน ๑๕ วันนับแต่วันที่ได้พิจารณาคัดเลือกตามข้อ ๔๒ (๒) เรียบร้อยแล้ว เว้นแต่ผู้เสนอราคารายที่คัดเลือกไว้ซึ่งเสนอราคาต่ำสุด ๓ราย ให้คืนได้ต่อเมื่อได้ทำสัญญาหรือข้อตกลงกับผู้เสนอราคารายหนึ่งรายใดแล้ว(๒) หลักประกันสัญญาให้คืนให้แก่ผู้ขายหรือผู้รับจ้างโดยเร็วและอย่างช้าต้องไม่เกิน ๑๕ วัน นับแต่วันที่ผู้ขายหรือผู้รับจ้างพ้นจากข้อผูกพันตามสัญญาแล้วการซื้อหรือการจ้างที่ไม่ต้องมีการประกันเพื่อความชำรุดบกพร่องให้คืนหลักประกันให้แก่ผู้ขายหรือผู้รับจ้างตามอัตราส่วนของพัสดุซึ่งทางการท่าเรือได้รับมอบไว้แล้ว แต่ทั้งนี้จะต้องระบุไว้เป็นเงื่อนไขในเอกสารสอบราคาหรือเอกสารประกวดราคาและในสัญญาด้วยการคืนหลักประกันที่เป็นหนังสือค้ำประกันในกรณีที่ผู้เสนอราคาหรือผู้ขายหรือผู้รับจ้างไม่มารับภายในกำหนดเวลาข้างต้นให้รีบส่งต้นฉบับหนังสือค้ำประกันคืนให้แก่ผู้เสนอราคา หรือผู้ขายหรือผู้รับจ้างโดยทางไปรษณีย์ลงทะเบียนโดยเร็วพร้อมกับแจ้งให้ผู้ออกหนังสือค้ำประกันทราบด้วยข้อ๖๓ ในกรณีที่ส่วนราชการหรือรัฐวิสาหกิจเป็นผู้เสนอราคาหรือเป็นผู้ขายหรือเป็นผู้รับจ้างไม่ต้องวางหลักประกันการจ่ายเงินล่วงหน้าข้อ ๖๔ การจ่ายเงินล่วงหน้าให้แก่ผู้ขายหรือผู้รับจ้างจะกระทำมิได้เว้นแต่การท่าเรือมีความจำเป็นจะต้องจ่าย ให้กระทำได้เฉพาะกรณีและตามหลักเกณฑ์ดังต่อไปนี้(๑) การซื้อหรือการจ้างจากหน่วยราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจจ่ายได้ไม่เกินร้อยละห้าสิบของราคาซื้อหรือค่าจ้าง(๒) การซื้อพัสดุจากต่างประเทศโดยดำเนินการผ่านองค์การระหว่างประเทศให้จ่ายได้ตามที่ตกลงกับองค์การนั้น(๓) การบอกรับวารสาร หรือการสั่งจองหนังสือหรือการจัดซื้อฐานข้อมูลสำเร็จรูป (CD-ROM) ที่มีลักษณะจะต้องบอกรับเป็นสมาชิกก่อนและมีกำหนดการออกเป็นวาระดังเช่นวารสารหรือการบอกรับเป็นสมาชิกINTERNET เพื่อให้สามารถใช้ประโยชน์เรียกค้นหาข้อมูลข่าวสารจากแหล่งข้อมูลต่างๆ โดยอาศัยระบบเครือข่ายคอมพิวเตอร์ ให้จ่ายได้เท่าที่จ่ายจริง(๔) การซื้อหรือการจ้างโดยวิธีสอบราคาหรือประกวดราคาจ่ายได้ไม่เกินร้อยละยี่สิบห้าของราคาซื้อหรือค่าจ้าง แต่ทั้งนี้จะต้องกำหนดอัตราการจ่ายเงินล่วงหน้าไว้เป็นเงื่อนไขในเอกสารสอบราคาหรือประกวดราคาด้วย(๕) การซื้อหรือการจ้างโดยวิธีพิเศษให้จ่ายได้ไม่เกินร้อยละยี่สิบห้าของราคาซื้อหรือราคาจ้างการจ่ายเงินค่าพัสดุหรือค่าจ้างล่วงหน้าตาม(๑) (๒) และ(๓) ไม่ต้องเรียกหลักประกันส่วนการจ่ายเงินค่าพัสดุหรือค่าจ้างล่วงหน้าตาม (๔) และ (๕) ผู้ขายหรือผู้รับจ้างจะต้องนำหนังสือค้ำประกันของธนาคารในประเทศมาค้ำประกันเงินที่รับล่วงหน้าไปนั้นข้อ๖๕ การจ่ายเงินให้แก่ผู้ขายหรือผู้รับจ้างตามแบบธรรมเนียมการค้าระหว่างประเทศ โดยเปิดเลตเตอร์ออฟเครดิตตามราคาสินค้าหรือโดยวิธีใช้ดร๊าฟ กรณีที่วงเงินไม่เกิน ๕๐,๐๐๐ บาทหรือการจ่ายเงินตามความก้าวหน้าของการจัดหาให้กระทำได้โดยไม่ถือเป็นการจ่ายเงินล่วงหน้าการจ้างต่อเนื่องจากสัญญาเดิมข้อ ๖๖[๓] ในกรณีที่เห็นเป็นการสมควรที่จะจ้างงานซึ่งมีสัญญาตกลงจ้างกันเป็นระยะเวลาต่อเนื่องไปอีกโดยไม่ต้องมีการดำเนินการจัดจ้างให้อยู่ในดุลพินิจของผู้อำนวยการที่จะพิจารณาอนุมัติให้จ้างงานตามสัญญานั้น ๆต่อเนื่องไปอีกได้ ยกเว้นในกรณีงานจ้างนั้นมีวงเงินตามวิธีที่ได้จัดจ้างเดิมเกินอำนาจผู้อำนวยการให้เสนอผู้อำนวยการให้ความเห็นชอบก่อนเสนอให้ผู้มีอำนาจในการสั่งจ้างตามวงเงินตามวิธีที่ได้จัดจ้างเดิมพิจารณาอนุมัติต่อไปโดยมีหลักเกณฑ์และวิธีปฏิบัติดังต่อไปนี้(๑) การจ้างต่อเนื่องจากสัญญาเดิม ให้กระทำได้กับงานจ้างทำของงานจ้างซ่อมแซมบำรุงรักษา หรืองานจ้างบริการ ไม่ว่างานนั้น ๆจะมีการจัดหาพัสดุให้ด้วยหรือไม่(๒) การจ้างต่อเนื่องจากสัญญาเดิมให้กระทำได้ครั้งละไม่เกิน ๑ ปี แต่ไม่เกิน ๒ ครั้ง(๓) รายละเอียดของงาน ค่าจ้าง ตลอดจนเงื่อนไขต่าง ๆในการจ้างต่อเนื่องจะต้องเป็นไปตามสัญญาเดิมทุกประการเว้นแต่จะเปลี่ยนแปลงในทางเป็นประโยชน์แก่การท่าเรือ(๔) ก่อนการจ้างตามสัญญาเดิมจะสิ้นสุดลงให้ส่วนงานที่มีความประสงค์จะขอให้มีการจ้างต่อเนื่อง จัดทำคำขอตามข้อ ๒๐ส่งให้เจ้าหน้าที่พัสดุ(๕)ให้เจ้าหน้าที่พัสดุประสานงานกับคณะกรรมการตรวจการจ้าง และเจรจากับคู่สัญญาแล้วรายงานขออนุมัติหรือขอความเห็นชอบต่อผู้อำนวยการ โดยเสนอผ่านหัวหน้าเจ้าหน้าที่พัสดุ(๖)เมื่อผู้มีอำนาจในการสั่งจ้างได้อนุมัติแล้ว ให้ส่งกองกฎหมายดำเนินการต่อไปส่วนที่ ๒ : การจ้างที่ปรึกษาวิธีจ้างข้อ ๖๗ การจ้างที่ปรึกษา กระทำได้ ๒ วิธี คือ(๑) วิธีตกลง(๒) วิธีคัดเลือกรายงานขอจ้างข้อ๖๘ ให้เจ้าหน้าที่พัสดุทำรายงานขอจ้างที่ปรึกษาเสนอผู้อำนวยการตามรายการดังต่อไปนี้(๑) เหตุผลและความจำเป็นที่ต้องจ้างที่ปรึกษา(๒) ขอบเขตโดยละเอียดของงานที่จะจ้างที่ปรึกษา (Terms Of Reference)(๓) คุณสมบัติของที่ปรึกษาที่จะจ้าง(๔) วงเงินค่าจ้างที่ปรึกษาโดยประมาณ(๕) กำหนดระยะเวลาแล้วเสร็จของงาน(๖) วิธีจ้างที่ปรึกษาและเหตุผลที่ต้องจ้างโดยวิธีนั้น(๗) รายนามคณะกรรมการที่เสนอ ตลอดจนข้อเสนออื่น ๆ (ถ้ามี)กรรมการข้อ๖๙ ในการดำเนินการจ้างที่ปรึกษาแต่ละครั้งให้ผู้อำนวยการแต่งตั้งคณะกรรมการขึ้น เพื่อปฏิบัติการตามระเบียบนี้ แล้วแต่กรณี คือ(๑) คณะกรรมการจัดจ้างที่ปรึกษาโดยวิธีตกลง(๒) คณะกรรมการจัดจ้างที่ปรึกษาโดยวิธีคัดเลือก(๓) คณะกรรมการตรวจการจ้างที่ปรึกษาข้อ ๗๐ คณะกรรมการตามข้อ ๖๙ ให้ประกอบด้วยประธานกรรมการ ๑ คน และกรรมการอย่างน้อย ๔ คน โดยปกติให้แต่งตั้งจากพนักงานระดับ ๖ขึ้นไป ในกรณีจำเป็นหรือเพื่อประโยชน์ของการท่าเรือจะแต่งตั้งบุคคลอื่นที่มิใช่พนักงานร่วมเป็นกรรมการด้วยก็ได้ข้อ๗๑ ในการประชุมพิจารณาและรายงานผลการพิจารณาของคณะกรรมการแต่ละคณะต้องมีประธานกรรมการและกรรมการอีกไม่น้อยกว่ากึ่งหนึ่งของกรรมการทั้งหมดเป็นองค์ประชุมและลงนามในรายงานนั้นการประชุมตามวรรคหนึ่งให้ประธานกรรมการและกรรมการแต่ละคนมีเสียงหนึ่งในการลงมติมติของที่ประชุมถือเป็นมติของคณะกรรมการ โดยให้ถือเสียงข้างมากถ้าคะแนนเสียงเท่ากันให้ประธานกรรมการออกเสียเพิ่มขึ้นอีกเสียงหนึ่งเป็นเสียงชี้ขาดวิธีตกลงข้อ ๗๒ การจ้างที่ปรึกษาโดยวิธีตกลง ได้แก่การจ้างที่ปรึกษาโดยการเชิญที่ปรึกษารายใดรายหนึ่งซึ่งได้ทราบความสามารถและผลงานแล้วว่าเป็นผู้ให้บริการที่เชื่อถือได้ ให้ยื่นข้อเสนอเข้ารับงานข้อ๗๓ การจ้างที่ปรึกษาโดยวิธีตกลงให้กระทำได้เฉพาะกรณีใดกรณีหนึ่งดังต่อไปนี้(๑) เป็นการจ้างที่มีค่างานจ้างไม่เกิน ๑๐๐,๐๐๐ บาท(๒) เป็นการจ้างเพื่อทำงานต่อเนื่องหรือเกี่ยวเนื่องอย่างใกล้ชิดกับงานที่ได้ทำไว้แล้ว(๓) เป็นการจ้างเพื่อทำงานที่ทราบแน่ชัดว่ามีผู้เชี่ยวชาญจำนวนจำกัดไม่เหมาะสมที่จะดำเนินการโดยวิธีคัดเลือก(๔) เป็นการจ้างที่ต้องกระทำโดยเร่งด่วน หากล่าช้าอาจจะเสียหายแก่การท่าเรือ(๕) เป็นการจ้างส่วนราชการ รัฐวิสาหกิจหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือหน่วยงานอื่นใดที่มีกฎหมาย หรือมติคณะรัฐมนตรีสนับสนุนให้จ้าง(๖) เป็นการจ้างองค์การในประเทศ หรือองค์การระหว่างประเทศข้อ ๗๔ให้คณะกรรมการจัดจ้างที่ปรึกษาโดยวิธีตกลงออกหนังสือเชิญที่ปรึกษารายที่พิจารณาไว้ ให้ยื่นข้อเสนอเข้ารับงาน ประกอบด้วยข้อเสนอด้านเทคนิคและข้อเสนอด้านราคา โดยจะแยกเป็น ๒ ซองหรือเสนอมาในซองเดียวกันก็ได้ข้อ ๗๕ คณะกรรมการจัดจ้างที่ปรึกษาโดยวิธีตกลงมีหน้าที่ ดังนี้(๑) พิจารณาข้อเสนอด้านเทคนิคของที่ปรึกษา(๒) พิจารณาอัตราค่าจ้างและค่าใช้จ่ายอื่น ๆที่เกี่ยวเนื่องกับบริการที่จะจ้างและเจรจาต่อรองให้ได้ราคาที่เหมาะสม(๓) พิจารณารายละเอียดที่จะกำหนดในสัญญา(๔) รายงานผลการพิจารณาและความเห็นพร้อมด้วยเอกสารทั้งหมดต่อผู้อำนวยการ เพื่อสั่งการหรือดำเนินการต่อไปโดยเสนอผ่านหัวหน้าเจ้าหน้าที่พัสดุวิธีคัดเลือกข้อ ๗๖ การจ้างที่ปรึกษาโดยวิธีคัดเลือก ได้แก่การจ้างที่ปรึกษาโดยการคัดเลือกที่ปรึกษาที่มีคุณสมบัติเหมาะสมที่จะทำงานนั้นให้เหลือน้อยรายและเชิญชวนที่ปรึกษาที่ได้รับการคัดเลือกไว้ดังกล่าว ให้ยื่นข้อเสนอเข้ารับงานนั้นๆ เพื่อพิจารณาคัดเลือกรายที่ดีที่สุดในกรณีที่มีเหตุผลอันสมควรหรือในกรณีที่มีรายชื่อที่ปรึกษาที่มีคุณสมบัติเหมาะสมที่จะทำงานนั้นไม่เกิน ๖ รายจะเชิญชวนที่ปรึกษาที่มีคุณสมบัติเหมาะสมให้ยื่นข้อเสนอเข้ารับงานโดยไม่ต้องทำการคัดเลือกให้เหลือน้อยรายก่อนก็ได้ข้อ ๗๗ เพื่อให้ได้รายชื่อของที่ปรึกษาที่มีคุณสมบัติเหมาะสมมากรายที่สุดให้คณะกรรมการจัดจ้างที่ปรึกษาโดยวิธีคัดเลือกดำเนินการขอรายชื่อที่ปรึกษาโดย(๑) ที่ปรึกษาต่างประเทศ ให้ขอจากสถาบันการเงิน หรือองค์การระหว่างประเทศหรือลงประกาศในหนังสือพิมพ์ หรือแจ้งไปยังสมาคม หรือสถาบันอาชีพหรือสถานทูตที่เกี่ยวข้อง หรือขอความร่วมมือจากส่วนราชการหรือรัฐวิสาหกิจซึ่งเคยดำเนินการจ้างที่ปรึกษาในงานประเภทเดียวกัน(๒) ที่ปรึกษาไทย ให้ขอจากศูนย์ข้อมูลที่ปรึกษา กระทรวงการคลังในกรณีที่มีรายชื่อที่ปรึกษาที่มีคุณสมบัติเหมาะสมเพียงพออยู่แล้วอาจจะทำการคัดเลือกให้เหลือน้อยราย โดยไม่ต้องดำเนินการขอรายชื่อตาม (๑) หรือ (๒) ก็ได้การคัดเลือกที่ปรึกษาที่มีคุณสมบัติเหมาะสมให้เหลือน้อยรายให้คณะกรรมการจัดจ้างที่ปรึกษาโดยวิธีคัดเลือกพิจารณาคัดเลือกที่ปรึกษาให้เหลืออย่างมากไม่เกิน๖ รายข้อ ๗๘ ให้คณะกรรมการจัดจ้างที่ปรึกษาโดยวิธีคัดเลือกออกหนังสือเชิญที่ปรึกษาตามรายชื่อที่ได้พิจารณาไว้ให้ยื่นเอกสารตามข้อ ๙ วรรคสอง และยื่นซองข้อเสนอเข้ารับงานตามวิธีใดวิธีหนึ่งดังต่อไปนี้(๑) ยื่นข้อเสนอด้านเทคนิค และข้อเสนอด้านราคาพร้อมกัน โดยแยกเป็น ๒ ซอง(๒) ยื่นข้อเสนอด้านเทคนิคเพียงซองเดียวข้อ ๗๙คณะกรรมการจัดจ้างที่ปรึกษาโดยวิธีคัดเลือก มีหน้าที่ ดังนี้(๑) กำหนดหลักเกณฑ์การพิจารณาคัดเลือก(๒) พิจารณาข้อเสนอด้านเทคนิคของที่ปรึกษาทุกราย และจัดอันดับ(๓) ในกรณีที่ใช้วิธีตามข้อ ๗๘ (๑) ให้เปิดซองข้อเสนอด้านราคาของรายที่มีข้อเสนอด้านเทคนิคดีที่สุดและเจรจาต่อรองให้ได้ราคาที่เหมาะสมในกรณีที่ใช้วิธีตามข้อ๗๘ (๒) ให้เชิญรายที่มีข้อเสนอด้านเทคนิคดีที่สุดมายื่นข้อเสนอด้านราคาและเจรจาต่อรองให้ได้ราคาที่เหมาะสมหากเจรจาไม่ได้ผลให้ยกเลิกการเจรจากับที่ปรึกษารายนั้น แล้วเปิดซองข้อเสนอด้านราคาของรายที่มีข้อเสนอด้านเทคนิคดีรายถัดไปหรือเชิญที่ปรึกษาที่มีข้อเสนอด้านเทคนิคดีรายถัดไป ให้ยื่นข้อเสนอด้านราคาแล้วแต่กรณี และเจรจาต่อรองให้ได้ราคาที่เหมาะสม(๔) เมื่อเจรจาได้ราคาที่เหมาะสมแล้วให้พิจารณาเงื่อนไขต่าง ๆ ที่จะกำหนดในสัญญา(๕) รายงานผลการพิจารณาและความเห็นพร้อมเอกสารทั้งหมดต่อผู้อำนวยการเพื่อสั่งการหรือดำเนินการต่อไปโดยเสนอผ่านหัวหน้าเจ้าหน้าที่พัสดุในกรณีที่ใช้วิธีการยื่นข้อเสนอตามข้อ๗๘ (๑) หลังจากตัดสินให้ทำสัญญากับรายใดแล้วให้ส่งคืนซองข้อเสนอด้านราคาของรายอื่น ๆ โดยไม่เปิดซองข้อ ๘๐การจ้างที่ปรึกษาที่เป็นงานไม่ยุ่งยากซับซ้อน และมีที่ปรึกษาซึ่งสามารถทำงานนั้นได้เป็นการทั่วไปให้คณะกรรมการจัดจ้างที่ปรึกษาโดยวิธีคัดเลือกออกหนังสือเชิญชวนที่ปรึกษาที่มีคุณสมบัติเหมาะสมตามรายชื่อที่ได้พิจารณาไว้ให้ยื่นเอกสารตามข้อ ๙ วรรคสอง และยื่นข้อเสนอเข้ารับงานโดยยื่นข้อเสนอด้านเทคนิคและข้อเสนอด้านราคาพร้อมกันแยกเป็น ๒ ซอง แล้วดำเนินการ ดังนี้(๑) กำหนดหลักเกณฑ์การพิจารณาคัดเลือก(๒) พิจารณาข้อเสนอด้านเทคนิคของที่ปรึกษาทุกราย และจัดอันดับ(๓) เปิดซองราคาของรายที่ได้รับการจัดอันดับไว้อันดับหนึ่งถึงอันดับสามพร้อมกันแล้วเชิญรายที่เสนอราคาต่ำสุดมาเจรจาต่อรองให้ได้ราคาที่เหมาะสม(๔) หากเจรจาตาม (๓) แล้วไม่ได้ผลให้ยกเลิกแล้วเจรจากับรายที่เสนอราคาต่ำถัดไปตามลำดับ(๕) ดำเนินการตามข้อ ๗๙ (๔) และ (๕)การตรวจการจ้างข้อ ๘๑ คณะกรรมการตรวจการจ้างที่ปรึกษา มีหน้าที่ดังต่อไปนี้(๑) ประสานงานกับที่ปรึกษา และติดตามดูแลการทำงานของที่ปรึกษาให้เป็นไปตามขอบเขตโดยละเอียดของงานตามขั้นตอนและระยะเวลาที่กำหนด(๒) ตรวจพิจารณาเอกสารการรายงานของที่ปรึกษาร่วมกับส่วนงานเจ้าของงานท้วงติงหรือเสนอแนะให้มีการปรับปรุงเพิ่มเติมรายละเอียดเพื่อให้รายงานนั้นๆ เป็นไปอย่างสมบูรณ์(๓) ปฏิบัติหน้าที่อื่น ๆโดยนำข้อกำหนดหน้าที่ของคณะกรรมการตรวจการจ้างตามข้อ ๕๔ มาใช้บังคับ โดยอนุโลมอำนาจสั่งจ้างข้อ ๘๒ การสั่งจ้างที่ปรึกษาครั้งหนึ่งให้เป็นอำนาจของผู้ดำรงตำแหน่งและภายในวงเงิน ดังต่อไปนี้(๑) ผู้อำนวยการ ไม่เกิน ๔๐,๐๐๐,๐๐๐บาท(๒) ประธานกรรมการการท่าเรือ เกิน ๔๐,๐๐๐,๐๐๐ บาท แต่ไม่เกิน ๘๐,๐๐๐,๐๐๐ บาท(๓) คณะกรรมการการท่าเรือ เกิน ๘๐,๐๐๐,๐๐๐ บาทค่าจ้างที่ปรึกษาข้อ๘๓ อัตราค่าจ้างที่ปรึกษาให้เป็นไปตามความเหมาะสมและประหยัดโดยคำนึงถึงองค์ประกอบต่าง ๆ เช่นลักษณะของงาน อัตราค่าจ้างในงานลักษณะเดียวกันที่ส่วนราชการหรือรัฐวิสาหกิจเคยจ้างจำนวนคน-เดือน (man-months) เท่าที่จำเป็น ดัชนีค่าครองชีพเป็นต้นข้อ ๘๔ในกรณีที่มีความจำเป็นต้องจ่ายเงินค่าจ้างล่วงหน้า ให้จ่ายได้ไม่เกินร้อยละสิบห้าของค่าจ้างตามสัญญาที่ปรึกษาจะต้องจัดให้ธนาคารในประเทศเป็นผู้ค้ำประกันเงินค่าจ้างที่ได้รับไปนั้นหนังสือค้ำประกันดังกล่าวจะคืนให้แก่ที่ปรึกษาเมื่อได้หักเงินที่ได้จ่ายล่วงหน้าจากเงินค่าจ้างที่จ่ายตามผลงานแต่ละงวดครบถ้วนแล้ว ทั้งนี้ ให้กำหนดเป็นเงื่อนไขไว้ในสัญญาด้วยการจ้างส่วนราชการราชการส่วนท้องถิ่น รัฐวิสาหกิจ หรือหน่วยงานอื่นของรัฐให้จ่ายเงินค่าจ้างล่วงหน้าได้ตามวรรคหนึ่งโดยไม่ต้องมีหลักประกันตามวรรคสอง หลักประกันผลงานข้อ ๘๕ การจ่ายเงินค่าจ้างให้แก่ที่ปรึกษาที่แบ่งการชำระเงินออกเป็นงวดให้หักเงินที่จะจ่ายแต่ละครั้งในอัตราร้อยละห้าถึงร้อยละสิบของเงินค่าจ้างไว้เพื่อเป็นการประกันผลงานหรือจะให้ปรึกษาใช้หนังสือค้ำประกันของธนาคารในประเทศวางค้ำประกันแทนเงินที่หักไว้ก็ได้ ทั้งนี้ ให้กำหนดเป็นเงื่อนไขไว้ในสัญญาด้วยส่วนที่ ๓ : การจัดทำเองข้อ ๘๖ ในการจัดทำเองให้หัวหน้าส่วนงานแต่งตั้งผู้ควบคุมรับผิดชอบในการจัดทำเองนั้นและแต่งตั้งคณะกรรมการตรวจการปฏิบัติงานโดยมีคุณสมบัติและหน้าที่เช่นเดียวกับคณะกรรมการตรวจการจ้างเว้นแต่ส่วนงานที่กำหนดให้มีเจ้าหน้าที่ที่รับผิดชอบโดยเฉพาะอยู่แล้วส่วนที่ ๔ : การแลกเปลี่ยนข้อ ๘๗ การแลกเปลี่ยนพัสดุให้กระทำได้เฉพาะกรณีจำเป็น และเป็นประโยชน์แก่การท่าเรือโดยให้นำวิธีการจัดซื้อมาใช้โดยอนุโลมเว้นแต่การแลกเปลี่ยนพัสดุที่จะนำไปแลกครั้งหนึ่งซึ่งมีราคาซื้อหรือได้มารวมกันไม่เกิน๓๐๐,๐๐๐บาท จะใช้วิธีตกลงราคาก็ได้ข้อ ๘๘ให้เจ้าหน้าที่พัสดุเสนอรายงานขอแลกเปลี่ยนพัสดุต่อผู้อำนวยการโดยมีรายละเอียดดังต่อไปนี้(๑) เหตุผลและความจำเป็นที่จะต้องแลกเปลี่ยน(๒) รายละเอียดของพัสดุที่จะนำไปแลกเปลี่ยน(๓) ราคาซื้อหรือได้มาของพัสดุที่จะนำไปแลกเปลี่ยน และราคาตามสภาพที่จะแลกเปลี่ยนได้โดยประมาณ(๔) พัสดุที่จะรับแลกเปลี่ยน และให้ระบุด้วยว่าจะแลกเปลี่ยนกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหรือหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นรัฐวิสาหกิจ หรือเอกชน(๕) ข้อเสนออื่น ๆ (ถ้ามี)ข้อ ๘๙ให้ผู้อำนวยการแต่งตั้งคณะกรรมการแลกเปลี่ยนพัสดุ โดยให้มีหน้าที่ ดังนี้(๑) ตรวจสอบและประเมินราคาพัสดุที่ต้องการแลกเปลี่ยนตามสภาพปัจจุบันของพัสดุนั้น(๒) ตรวจสอบรายละเอียดพัสดุที่จะได้รับจากการแลกเปลี่ยนว่าเป็นของใหม่ที่ยังไม่เคยใช้งานมาก่อนเว้นแต่พัสดุเก่าที่ได้รับจากการแลกเปลี่ยนนั้นจะเป็นความจำเป็นเพื่อประโยชน์แก่การท่าเรือหรือไม่ทำให้การท่าเรือต้องเสียประโยชน์(๓) เปรียบเทียบราคาพัสดุที่แลกเปลี่ยนกัน โดยพิจารณาจากราคาที่ประเมินตาม (๑) และราคาพัสดุที่จะได้รับจากการแลกเปลี่ยนซึ่งถือตามราคาในท้องตลาดโดยทั่วไป(๔) ต่อรองกับผู้เสนอราคารายที่คณะกรรมการเห็นสมควรแลกเปลี่ยน(๕) เสนอความเห็นต่อผู้อำนวยการ เพื่อสั่งการหรือดำเนินการต่อไป(๖) ตรวจรับพัสดุโดยปฏิบัติตามข้อ ๕๒ โดยอนุโลมการปฏิบัติหน้าที่ตามวรรคหนึ่งให้ผู้อำนวยการแต่งตั้งคณะกรรมการขึ้นคณะหนึ่งหรือหลายคณะตามความจำเป็นโดยถือปฏิบัติตามข้อ ๒๘ โดยอนุโลมข้อ ๙๐การแลกเปลี่ยนพัสดุให้เป็นอำนาจอนุมัติของผู้อำนวยการแต่ถ้าราคาที่ซื้อหรือได้พัสดุนั้นมารวมกับวงเงินที่การท่าเรือต้องจ่ายเพิ่มหรือหักด้วยวงเงินที่การท่าเรือจะได้รับจากการแลกเปลี่ยนเกินกว่าอำนาจในการสั่งซื้อของผู้อำนวยการก็ให้ขอความเห็นชอบจากคณะกรรมการการท่าเรือก่อนข้อ๙๑การแลกเปลี่ยนพัสดุที่ทำให้การท่าเรือได้รับเงินจากการแลกเปลี่ยนให้ปฏิบัติ ดังนี้(๑) ถ้าพัสดุนั้นจัดหาโดยเงินงบประมาณของการท่าเรือทั้งหมดหรือบางส่วนให้นำส่งเข้าเป็นรายได้ของการท่าเรือ(๒) ถ้าพัสดุนั้นได้มาโดยการรับบริจาคหรือได้รับตามความช่วยเหลือในลักษณะให้เปล่า โดยจะมีข้อผูกพันหรือไม่ก็ตามให้นำส่งเข้าเป็นรายได้ของการท่าเรือ แต่ถ้าเป็นการบริจาคหรือให้เปล่าเพื่อสวัสดิการของพนักงานหรือด้วยวัตถุประสงค์ใดให้นำส่งเป็นรายได้ตามวัตถุประสงค์นั้นข้อ ๙๒ การตรวจรับพัสดุให้ผู้อำนวยการแต่งตั้งคณะกรรมการตรวจรับพัสดุที่ได้มาจากการแลกเปลี่ยนโดยให้คณะกรรมการปฏิบัติตามข้อ ๕๒ โดยอนุโลมข้อ ๙๓พัสดุที่ได้รับหรือจ่ายไปเนื่องจากการแลกเปลี่ยนให้นำลงรับเข้าหรือจ่ายออกจากบัญชี แล้วแต่กรณีส่วนที่ ๕ : การเช่าการเช่าสังหาริมทรัพย์ข้อ ๙๔ การดำเนินการสำหรับการเช่าสังหาริมทรัพย์ให้นำข้อกำหนดเกี่ยวกับการซื้อมาใช้โดยอนุโลมอำนาจสั่งการในการเช่าสังหาริมทรัพย์ให้เป็นไปตามอำนาจในการสั่งซื้อหรืออำนาจที่ได้รับมอบในการสั่งซื้อ โดยอนุโลมการเช่าอสังหาริมทรัพย์ข้อ ๙๕ การเช่าอสังหาริมทรัพย์ ให้กระทำได้ในกรณีดังต่อไปนี้(๑) เช่าที่ดิน เพื่อใช้ประโยชน์ของการท่าเรือ(๒) เช่าสถานที่เพื่อใช้เป็นที่ทำการในกรณีที่ไม่มีสถานที่ของการท่าเรือหรือมีแต่ไม่เพียงพอและถ้าสถานที่ที่เช่านั้นกว้างขวางพอจะใช้เป็นที่พักของผู้ซึ่งมีสิทธิ์เบิกค่าเช่าบ้านตามระเบียบของการท่าเรือด้วยก็ได้(๓) เช่าสถานที่ เพื่อใช้เป็นที่พักสำหรับผู้มีสิทธิ์เบิกค่าเช่าที่พักตามระเบียบของการท่าเรือในกรณีที่ต้องการประหยัดเงินงบประมาณ(๔) เช่าสถานที่ เพื่อใช้เป็นที่เก็บพัสดุของการท่าเรือในกรณีที่ไม่มีสถานที่เก็บเพียงพอการเช่าอสังหาริมทรัพย์ให้ดำเนินการโดยวิธีตกลงราคาข้อ ๙๖ส่วนงานที่มีความประสงค์จะขอเช่าอสังหาริมทรัพย์จะต้องจัดทำคำขอแล้วส่งให้เจ้าหน้าที่พัสดุดำเนินการต่อไปข้อ ๙๗ การรายงานขอเช่าอสังหาริมทรัพย์ ให้เจ้าหน้าที่พัสดุจัดทำรายงานเสนอต่อผู้อำนวยการตามรายการ ดังต่อไปนี้(๑) เหตุผลและความจำเป็นที่จะต้องเช่า(๒) ราคาเช่าที่ผู้ให้เช่าเสนอ(๓) รายละเอียดของอสังหาริมทรัพย์ที่จะเช่า เช่น สภาพของสถานที่บริเวณที่ต้องการใช้ พร้อมทั้งภาพถ่าย (ถ้ามี) และราคาค่าเช่าครั้งหลังสุดภายในระยะเวลา ๒ ปี เป็นต้น(๔) อัตราค่าเช่าของอสังหาริมทรัพย์ซึ่งมีขนาดและสภาพใกล้เคียงกับที่จะเช่า (ถ้ามี)การเช่าอสังหาริมทรัพย์ในส่วนภูมิภาคให้ขอความเห็นเกี่ยวกับความเหมาะสมของสถานที่และอัตราค่าเช่าจากอำเภอหรือจังหวัดนั้นๆ เพื่อประกอบการพิจารณาด้วยข้อ ๙๘การเช่าอสังหาริมทรัพย์ให้เป็นอำนาจอนุมัติของผู้อำนวยการแต่ถ้าการเช่านั้นมีอัตราค่าเช่ารวมทั้งค่าบริการอื่นเกี่ยวกับการเช่าตามที่จะกำหนดไว้ในสัญญาเกินกว่าเดือนละ ๒๐,๐๐๐ บาทก็ให้รายงานคณะกรรมการการท่าเรือทราบด้วย การจ่ายเงินค่าเช่าล่วงหน้าข้อ ๙๙ ในกรณีที่มีความจำเป็นต้องจ่ายเงินค่าเช่าล่วงหน้าในการเช่าสังหาริมทรัพย์หรืออสังหาริมทรัพย์ให้กระทำได้เฉพาะกรณีการเช่าซึ่งมีกำหนดระยะเวลาไม่เกิน ๓ ปี ตามหลักเกณฑ์ดังต่อไปนี้(๑) การเช่าจากหน่วยงานตามกฎหมาย ว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจจ่ายได้ไม่เกินร้อยละห้าสิบของค่าเช่าทั้งสัญญา(๒) การเช่าจากเอกชน จ่ายได้ไม่เกินร้อยละยี่สิบของค่าเช่าทั้งสัญญาการจ่ายเงินค่าเช่าล่วงหน้านอกเหนือจากหลักเกณฑ์ข้างต้น ให้ขอความเห็นชอบจากคณะกรรมการการท่าเรือก่อนส่วนที่ ๖ : สัญญาข้อ ๑๐๐ การจัดหาในกรณี ดังต่อไปนี้จะทำข้อตกลงเป็นหนังสือไว้ต่อกันโดยไม่ต้องทำเป็นสัญญาก็ได้โดยให้อยู่ในดุลพินิจของผู้อำนวยการ หรือผู้ที่ผู้อำนวยการมอบอำนาจตามข้อ ๕๙แล้วแต่กรณี(๑) การซื้อ การจ้าง หรือการแลกเปลี่ยนโดยวิธีตกลงราคาหรือการจ้างที่ปรึกษาโดยวิธีตกลงที่มีวงเงินไม่เกิน ๑๐๐,๐๐๐บาท(๒) การจัดหาที่คู่สัญญาสามารถส่งมอบพัสดุหรืองานจ้างได้ครบถ้วนภายใน ๗วันทำการของการท่าเรือ นับตั้งแต่วันถัดจากวันทำข้อตกลงเป็นหนังสือ(๓) การซื้อ การจ้าง หรือการแลกเปลี่ยนที่มีวงเงินไม่เกิน ๕๐๐,๐๐๐ บาท แต่ให้เรียกหลักประกันตามที่กำหนดในข้อ ๖๑ โดยอนุโลมและให้ส่งหรือเก็บหลักประกันนั้นไว้ที่หน่วยการเงิน(๔) การซื้อ หรือการจ้างโดยวิธีกรณีพิเศษและการจัดหาจากส่วนราชการหรือรัฐวิสาหกิจ(๕) การซื้อโดยวิธีพิเศษตามข้อ ๑๖ (๑) (๒) (๓) และ (๔)(๖) การจ้างโดยวิธีพิเศษตามข้อ ๑๗ (๑) (๒) (๓) และ (๔)ข้อตกลงเป็นหนังสือตามวรรคหนึ่งได้แก่ ใบสั่งซื้อ หรือใบสั่งจ้างของการท่าเรือซึ่งลงนามโดยหัวหน้าเจ้าหน้าที่พัสดุโดยมีการระบุรายการละเอียดของพัสดุที่จะซื้อหรืองานที่จะจ้าง ราคา กำหนดและสถานที่ส่งมอบตลอดจนเงื่อนไขต่าง ๆ เช่น การรับประกันค่าปรับอย่างครบถ้วน และมีการลงนามรับข้อตกลงนั้นโดยผู้มีอำนาจหรือผู้ได้รับมอบอำนาจผูกพันในนามผู้ขายหรือผู้รับจ้างในกรณีการจัดหาซึ่งมีราคาไม่เกิน๑๐,๐๐๐บาท หรือในกรณีการซื้อหรือการจ้างซึ่งใช้วิธีดำเนินการตามข้อ ๓๑ วรรคสองจะไม่ทำข้อตกลงเป็นหนังสือไว้ต่อกันก็ได้ข้อ ๑๐๑ การทำสัญญารายใดถ้าจำเป็นต้องมีข้อความหรือรายการแตกต่างไปจากแบบที่กำหนดไว้โดยมีสาระสำคัญตามกำหนดไว้ในตัวอย่างสัญญาและไม่ทำให้ทางการท่าเรือเสียเปรียบก็ให้กระทำได้ เว้นแต่ผู้อำนวยการเห็นว่าจะมีปัญหาในทางเสียเปรียบหรือไม่รัดกุมพอก็ให้ส่งร่างสัญญานั้นไปให้สำนักงานอัยการสูงสุดพิจารณาก่อนในกรณีที่ไม่อาจทำสัญญาตามแบบที่กำหนดและจำเป็นต้องร่างสัญญาขึ้นใหม่ต้องส่งร่างสัญญานั้นให้สำนักงานอัยการสูงสุดพิจารณาก่อนเว้นแต่การทำสัญญาตามแบบที่เคยผ่านการพิจารณาของสำนักงานอัยการสูงสุดมาแล้วในกรณีจำเป็นต้องทำสัญญาเป็นภาษาต่างประเทศให้ทำเป็นภาษาอังกฤษแต่ต้องมีคำแปลตัวสัญญาและเอกสารแนบท้ายสัญญาเฉพาะที่สำคัญเป็นภาษาไทยไว้ด้วย เว้นแต่เป็นการทำสัญญาตามแบบที่กำหนดไม่ต้องแปลเป็นภาษาไทยข้อ ๑๐๒ การทำสัญญาหรือข้อตกลงเป็นหนังสือสำหรับการซื้อให้กำหนดค่าปรับเป็นรายวันในอัตราร้อยละ ๐.๒๐ ของราคารวมภาษีมูลค่าเพิ่มของพัสดุที่ยังไม่ได้รับมอบ ส่วนการจ้างให้กำหนดค่าปรับเป็นรายวันในอัตราร้อยละ ๐.๑๐ของราคารวมภาษีมูลค่าเพิ่มของงานจ้างนั้น แต่ต้องไม่ต่ำกว่าวันละ๑๐๐ บาทในกรณีการจัดหาพัสดุที่ประกอบเป็นชุดถ้าขาดส่วนประกอบส่วนหนึ่งส่วนใดไปแล้วจะไม่สามารถใช้ได้โดยสมบูรณ์แม้คู่สัญญาของการท่าเรือจะส่งมอบสิ่งของภายในกำหนดตามสัญญาแต่ยังขาดส่วนประกอบบางส่วน ต่อมาได้ส่งมอบส่วนประกอบที่ยังขาดนั้นเกินกำหนดสัญญาให้ถือว่าไม่ได้ส่งมอบพัสดุนั้นเลย ให้ปรับเต็มราคาของพัสดุทั้งชุดในกรณีที่ใช้การได้แต่ไม่สมบูรณ์แต่การท่าเรือจำเป็นต้องใช้เฉพาะส่วนที่ส่งมอบเพื่อประโยชน์ของการท่าเรือและได้รับอนุมัติให้แก้ไขเปลี่ยนแปลงสัญญาแล้ว ให้ปรับเฉพาะส่วนของที่ยังขาดส่งในกรณีพัสดุที่จัดหาคิดราคาค่าติดตั้งหรือทดลองด้วยถ้าติดตั้งหรือทดลองไม่แล้วเสร็จตามกำหนดในสัญญาเป็นจำนวนวันเท่าใดให้ปรับเป็นรายวันในอัตราที่กำหนดของราคาทั้งหมดในการทำสัญญาจ้างที่ปรึกษาโดยปกติไม่ต้องมีการกำหนดค่าปรับเว้นแต่ในกรณีที่เห็นว่าถ้าไม่กำหนดค่าปรับไว้จะเกิดความเสียหายแก่การท่าเรือให้กำหนดค่าปรับเป็นรายวันในอัตราร้อยละ ๐.๑๐ ของราคารวมภาษีมูลค่าเพิ่มของงานจ้างนั้นเมื่อครบกำหนดส่งมอบพัสดุหรืองานจ้างตามสัญญาหรือข้อตกลง ให้คณะกรรมการตรวจรับพัสดุ หรือคณะกรรมการตรวจการจ้างหรือคณะกรรมการตรวจการจ้างที่ปรึกษา แล้วแต่กรณี รีบแจ้งการเรียกค่าปรับตามสัญญาหรือข้อตกลงจากคู่สัญญาและเมื่อคู่สัญญาได้ส่งมอบพัสดุหรืองานจ้างก็ให้แจ้งสงวนสิทธิ์การเรียกค่าปรับในขณะที่รับมอบนั้นด้วยข้อ ๑๐๓สัญญาหรือข้อตกลงเป็นหนังสือที่ได้ลงนามแล้ว จะแก้ไขเปลี่ยนแปลงมิได้เว้นแต่การแก้ไขนั้นจะเป็นความจำเป็น โดยไม่ทำให้การท่าเรือต้องเสียประโยชน์หรือเป็นการแก้ไขเพื่อประโยชน์แก่การท่าเรือให้ผู้อำนวยการมีอำนาจที่จะพิจารณาอนุมัติให้แก้ไขเปลี่ยนแปลงได้ แต่ถ้ามีการเพิ่มวงเงินจะต้องปฏิบัติตามระเบียบเกี่ยวกับการงบประมาณหรือขอทำความตกลงในส่วนที่ใช้เงินกู้หรือเงินช่วยเหลือแล้วแต่กรณี ด้วยการแก้ไขเปลี่ยนแปลงสัญญาหรือข้อตกลง ตามวรรคหนึ่ง หากมีความจำเป็นต้องเพิ่มหรือลดวงเงิน และ/หรือเพิ่มหรือลดระยะเวลาส่งมอบ ก็ให้ตกลงพร้อมกันไปสำหรับการจัดหาที่เกี่ยวกับความมั่นคงแข็งแรงหรืองานเทคนิคเฉพาะอย่างจะต้องได้รับการรับรองจากวิศวกร สถาปนิกและวิศวกรผู้ชำนาญการหรือผู้ทรงคุณวุฒิซึ่งรับผิดชอบหรือสามารถรับรองคุณลักษณะเฉพาะแบบและรายการของงานก่อสร้างหรืองานเทคนิคเฉพาะอย่างนั้น แล้วแต่กรณี ด้วยข้อ ๑๐๔ การงดหรือลดค่าปรับให้แก่คู่สัญญาหรือการขยายระยะเวลาทำการตามสัญญาหรือข้อตกลงให้อยู่ในอำนาจของผู้อำนวยการที่จะพิจารณาได้ตามจำนวนวันที่มีเหตุเกิดขึ้นจริงเฉพาะกรณี ดังต่อไปนี้(๑) เหตุเกิดจากความผิดหรือความบกพร่องของการท่าเรือ(๒) เหตุสุดวิสัย(๓) เหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดตามกฎหมายให้มีการระบุไว้ในสัญญากำหนดให้คู่สัญญาต้องแจ้งเหตุดังกล่าวให้การท่าเรือทราบภายใน ๑๕ วัน นับแต่เหตุนั้นได้สิ้นสุดลงหากมิได้แจ้งภายในระยะเวลาที่กำหนด คู่สัญญาจะยกมากล่าวอ้างเพื่อของดหรือลดค่าปรับหรือขอขยายระยะเวลาในภายหลังมิได้ เว้นแต่กรณีตาม (๑) ซึ่งมีหลักฐานชัดแจ้งหรือการท่าเรือทราบดีอยู่แล้วตั้งแต่ต้นข้อ ๑๐๕ในกรณีที่ไม่มีระเบียบกำหนดไว้เป็นการเฉพาะและเป็นความจำเป็นเพื่อประโยชน์แก่การท่าเรือที่จะใช้สิทธิตามเงื่อนไขของสัญญาหรือข้อตกลง หรือข้อกฎหมายให้อยู่ในดุลพินิจของผู้อำนวยการที่จะใช้สิทธิดังกล่าวสั่งการได้ตามความจำเป็นส่วนที่ ๗ : การลงโทษผู้ทิ้งงานข้อ ๑๐๖ผู้ที่ได้รับการพิจารณาจากการท่าเรือให้เป็นผู้ขาย ผู้รับจ้างผู้ให้เช่าหรือผู้ให้แลกเปลี่ยนแล้วไม่ยอมทำสัญญาหรือข้อตกลงภายในเวลาที่การท่าเรือกำหนดหรือไม่ปฏิบัติตามสัญญาหรือข้อตกลงโดยไม่มีเหตุผลอันสมควรให้เจ้าหน้าที่พัสดุรายงานผู้อำนวยการ หากผู้อำนวยการได้ชี้ขาดให้ผู้นั้นเป็นผู้ทิ้งงานแล้วให้เจ้าหน้าที่พัสดุแจ้งเวียนให้หน่วยงานในการท่าเรือทราบและรายงานให้คณะกรรมการการท่าเรือเพื่อทราบแล้วส่งชื่อไปให้กระทรวงคมนาคมดำเนินการต่อไปห้ามติดต่อผู้ทิ้งงานที่การท่าเรือและทางราชการแจ้งเวียนให้ทราบเว้นแต่จะได้มีคำสั่งของผู้อำนวยการหรือประกาศของทางราชการเปลี่ยนแปลงเป็นอย่างอื่นในกรณีที่มีเหตุอันสมควรเชื่อได้ว่ามีการกระทำโดยไม่สุจริตหรือมีการสมยอมกันในการเข้าเสนอราคากับการท่าเรือให้พิจารณาลงโทษผู้เสนอราคาที่มีการกระทำดังกล่าวเสมือนเป็นผู้ทิ้งงานและดำเนินการตามขั้นตอนในวรรคหนึ่งและวรรคสองโดยอนุโลมหมวด ๓การยืมการควบคุม และการจำหน่ายพัสดุ ส่วนที่ ๑ : การยืมข้อ ๑๐๗ การให้ยืมหรือนำพัสดุไปใช้ในกิจการซึ่งมิใช่เพื่อประโยชน์ของทางราชการหรือรัฐวิสาหกิจจะกระทำมิได้ข้อ ๑๐๘ การยืมหรือการให้ยืมจะต้องทำหลักฐานเป็นลายลักษณ์อักษรแสดงเหตุผลและกำหนดวันส่งคืน โดยมีหลักเกณฑ์ดังต่อไปนี้(๑) การยืมหรือการให้ยืมระหว่างหน่วยราชการ รัฐวิสาหกิจจะต้องได้รับอนุมัติจากผู้อำนวยการหรือผู้ที่ผู้อำนวยการมอบหมายก่อน(๒) การยืมหรือการให้ยืมระหว่างหน่วยงานของการท่าเรือเพื่อใช้งานทั้งภายในและภายนอกสถานที่ทำการ จะต้องได้รับอนุมัติจากหัวหน้าส่วนงานซึ่งรับผิดชอบพัสดุนั้น ๆข้อ ๑๐๙ ผู้ยืมพัสดุประเภทใช้คงรูปจะต้องนำพัสดุนั้นมาส่งคืนให้ในสภาพที่ใช้การได้เรียบร้อย หากเกิดการชำรุดเสียหายหรือใช้การไม่ได้หรือสูญหายไปให้ผู้ยืมจัดการแก้ไข ซ่อมแซมให้คงสภาพเดิม โดยเสียค่าใช้จ่ายของตนเองหรือชดใช้เป็นพัสดุประเภท ชนิด ขนาด ลักษณะ และคุณภาพอย่างเดียวกันหรือชดใช้เป็นเงินตามราคาที่เป็นอยู่ในขณะยืมข้อ ๑๑๐ การยืมพัสดุประเภทใช้สิ้นเปลืองระหว่างส่วนราชการหรือรัฐวิสาหกิจหรือระหว่างหน่วยงานของการท่าเรือให้กระทำได้ในกรณีที่หน่วยงานผู้ยืมมีความจำเป็นต้องใช้พัสดุนั้นเป็นการรีบด่วนจะดำเนินการจัดหาได้ไม่ทันการ และหน่วยงานผู้ให้ยืมมีพัสดุนั้น ๆ พอที่จะให้ยืมได้โดยไม่เป็นการเสียหายแก่หน่วยงาน ทั้งนี้โดยปกติผู้ยืมจะต้องจัดหาพัสดุเป็นประเภท ชนิด และปริมาณเช่นเดียวกันส่งคืนให้ผู้ให้ยืมข้อ๑๑๑ เมื่อครบกำหนดยืมให้หัวหน้าส่วนงานผู้ให้ยืมมีหน้าที่ติดตามทวงพัสดุที่ให้ยืมไปคืนภายใน ๗ วันนับแต่วันครบกำหนด และให้ทำหลักฐานการส่งคืนด้วยทุกครั้งส่วนที่ ๒ : การควบคุมการเก็บรักษาพัสดุข้อ ๑๑๒พัสดุของการท่าเรือไม่ว่าจะได้มาด้วยประการใดให้อยู่ในความควบคุมตามระเบียบนี้ เว้นแต่จะมีระเบียบของการท่าเรือหรือกฎหมายกำหนดไว้เป็นอย่างอื่นข้อ ๑๑๓ เมื่อเจ้าหน้าที่พัสดุได้รับมอบพัสดุแล้วให้ดำเนินการ ดังต่อไปนี้(๑) ลงบัญชีหรือทะเบียนเพื่อควบคุมพัสดุ แล้วแต่กรณีแยกเป็นชนิดและแสดงรายการตามแบบตัวอย่างท้ายระเบียบนี้โดยให้มีหลักฐานการรับเข้าบัญชีหรือทะเบียนไว้ประกอบรายการด้วยสำหรับพัสดุประเภทอาหารสดจะลงรายการอาหารสดทุกชนิดในบัญชีเดียวกันก็ได้(๒) เก็บรักษาพัสดุให้เป็นระเบียบ เรียบร้อย ปลอดภัยและให้ครบถ้วนถูกต้อง ตรงตามบัญชีหรือทะเบียนการเบิกจ่ายพัสดุข้อ ๑๑๔ส่วนงานที่ประสงค์จะเบิกพัสดุจากหน่วยงานคลังพัสดุให้หัวหน้าส่วนงานเป็นผู้เบิก และให้หัวหน้าหน่วยพัสดุเป็นผู้สั่งจ่ายข้อ ๑๑๕ ผู้จ่ายพัสดุต้องตรวจสอบความถูกต้องของใบเบิกและเอกสารประกอบ (ถ้ามี) แล้วลงบัญชีหรือทะเบียนทุกครั้งที่มีการจ่ายและเก็บใบเบิกจ่ายไว้เป็นหลักฐานด้วยการตรวจสอบพัสดุประจำปีข้อ ๑๑๖ ก่อนสิ้นเดือนกันยายนทุกปีให้ผู้อำนวยการแต่งตั้งคณะกรรมการเพื่อตรวจสอบการรับจ่ายพัสดุงวดตั้งแต่วันที่ ๑ ตุลาคมปีก่อนจนถึงวันที่ ๓๐ กันยายนปีปัจจุบันและตรวจนับพัสดุประเภทที่คงเหลืออยู่เพียงวันสิ้นงวดนั้นในการตรวจสอบตามวรรคหนึ่งให้เริ่มดำเนินการตรวจสอบพัสดุในวันเปิดทำการวันแรกของเดือนตุลาคมเป็นต้นไปว่าการรับจ่ายถูกต้องหรือไม่ พัสดุคงเหลือมีตัวอยู่ตรงตามบัญชีหรือทะเบียนหรือไม่มีพัสดุใดชำรุด เสื่อมสภาพหรือสูญไปเพราะเหตุใดหรือพัสดุใดไม่จำเป็นต้องใช้งานต่อไปแล้วให้เสนอรายงานผลการตรวจสอบดังกล่าวตามลำดับชั้นจนถึงผู้อำนวยการภายในเดือนพฤศจิกายนข้อ ๑๑๗เมื่อผู้อำนวยการได้รับรายงานดังกล่าวตามข้อ ๑๑๖ และปรากฏว่ามีพัสดุชำรุดเสื่อมสภาพ หรือสูญไป หรือไม่จำเป็นต้องใช้งานต่อไปก็ให้แต่งตั้งคณะกรรมการสอบหาข้อเท็จจริงขึ้นคณะหนึ่ง โดยให้นำความในข้อ ๒๙ และข้อ๓๐ มาใช้บังคับโดยอนุโลม เว้นแต่กรณีที่เห็นได้อย่างชัดเจนว่าเป็นการเสื่อมสภาพเนื่องมาจากการใช้งานตามปกติหรือสูญไปตามธรรมชาติ ให้ผู้อำนวยการหรือผู้ที่ผู้อำนวยการมอบอำนาจตามข้อ๑๑๘ และ ๑๑๙ พิจารณาสั่งการให้ดำเนินการจำหน่ายต่อไปได้ถ้าผลการพิจารณาปรากฏว่าจะต้องหาตัวผู้รับผิดด้วยให้ผู้อำนวยการดำเนินการตามกฎหมายและระเบียบของการท่าเรือที่เกี่ยวข้องต่อไปส่วนที่ ๓ : การจำหน่ายข้อ ๑๑๘ หลังจากการตรวจสอบแล้วพัสดุใดหมดความจำเป็นหรือหากใช้งานต่อไปจะสิ้นเปลืองค่าใช้จ่ายมากให้เจ้าหน้าที่พัสดุเสนอรายงานต่อผู้อำนวยการหรือผู้ที่ผู้อำนวยการมอบอำนาจตามวรรคสองเพื่อพิจารณาสั่งให้ดำเนินการตามวิธีการอย่างหนึ่งอย่างใด ดังต่อไปนี้(๑) ขาย ให้ดำเนินการขายโดยวิธีทอดตลาดก่อนแต่ถ้าขายโดยวิธีทอดตลาดแล้วไม่ได้ผลดีให้นำวิธีที่กำหนดเกี่ยวกับการซื้อมาใช้โดยอนุโลมเว้นแต่การขายพัสดุครั้งหนึ่งซึ่งมีราคาซื้อหรือได้มารวมกันไม่เกิน ๒๐๐,๐๐๐ บาท จะขายโดยวิธีตกลงราคาโดยไม่ต้องทอดตลาดก่อนก็ได้การขายให้แก่ส่วนราชการหน่วยงานตามกฎหมาย ว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ องค์การสถานสาธารณกุศล ตามมาตรา ๔๗ (๗) แห่งประมวลรัษฎากร หรือพนักงาน ให้ขายโดยวิธีตกลงราคา(๒) แลกเปลี่ยน ให้ดำเนินการตามวิธีการแลกเปลี่ยนที่กำหนดไว้ในระเบียบนี้(๓) โอน ให้โอนแก่ส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือองค์การสถานสาธารณกุศล ตามมาตรา ๔๗ (๗) แห่งประมวลรัษฎากร ที่แจ้งความประสงค์ขอมา ทั้งนี้ ให้มีหลักฐานการส่งมอบไว้ต่อกันด้วย(๔) แปรสภาพหรือทำลายผู้อำนวยการจะมอบอำนาจในการสั่งการตาม(๑)และ (๔) ให้แก่ผู้ดำรงตำแหน่งใดในขอบเขตเท่าใดก็ได้ โดยคำนึงถึงระดับ ตำแหน่ง หน้าที่ และความรับผิดชอบของผู้ที่จะได้รับมอบเป็นสำคัญการดำเนินการตามวรรคหนึ่งโดยปกติให้แล้วเสร็จภายใน ๖๐ วันนับแต่วันที่ผู้อำนวยการหรือผู้ที่ผู้อำนวยการมอบอำนาจตามวรรคสอง สั่งการการจำหน่ายเป็นสูญข้อ ๑๑๙ ในกรณีที่พัสดุสูญไปโดยไม่ปรากฏตัวผู้รับผิด หรือมีตัวผู้รับผิดแต่ไม่สามารถชดใช้ได้หรือมีตัวพัสดุอยู่แต่ไม่สมควรดำเนินการตามข้อ ๑๑๘ ให้จำหน่ายพัสดุนั้นเป็นสูญตามหลักเกณฑ์ ดังต่อไปนี้(๑) ถ้าพัสดุนั้น มีราคาซื้อหรือได้มารวมกันไม่เกิน ๕๐๐,๐๐๐ บาท ให้ผู้อำนวยการเป็นผู้พิจารณาอนุมัติ(๒) ถ้าพัสดุนั้น มีราคาซื้อหรือได้มารวมกันเกินกว่า ๕๐๐,๐๐๐ บาท ให้นำเรื่องเสนอคณะกรรมการการท่าเรือ เพื่อพิจารณาอนุมัติผู้อำนวยการจะมอบอำนาจในการสั่งการตาม (๑) ให้แก่ผู้ดำรงตำแหน่งใดในขอบเขตเท่าใดก็ได้โดยคำนึงถึงระดับ ตำแหน่ง หน้าที่ และความรับผิดชอบของผู้ที่จะได้รับมอบเป็นสำคัญการลงจ่ายออกจากบัญชีหรือทะเบียนข้อ๑๒๐ เมื่อได้ดำเนินการตามข้อ ๑๑๘หรือข้อ ๑๑๙ แล้ว ให้เจ้าหน้าที่พัสดุลงจ่ายพัสดุนั้นออกจากบัญชีหรือทะเบียนทันที แล้วแจ้งให้ส่วนงานที่เกี่ยวข้องทราบภายใน๓๐ วัน นับแต่วันลงจ่ายพัสดุนั้นสำหรับพัสดุซึ่งต้องจดทะเบียนตามกฎหมายให้แจ้งแก่นายทะเบียนภายในระยะเวลาที่กฎหมายกำหนดข้อ ๑๒๑ ในกรณีที่พัสดุของการท่าเรือเกิดการชำรุดเสื่อมสภาพ สูญไปหรือหมดความจำเป็นต้องใช้งานต่อไป ก่อนมีการตรวจสอบตามข้อ ๑๑๖และได้ดำเนินการตามกฎหมายหรือระเบียบของการท่าเรือที่เกี่ยวข้องเสร็จสิ้นแล้วถ้าไม่มีระเบียบอื่นใดกำหนดไว้เป็นการเฉพาะ ให้ดำเนินการตามข้อ ๑๑๘ ข้อ ๑๑๙และข้อ ๑๒๐ โดยอนุโลมหมวด ๔บทเฉพาะกาล ข้อ ๑๒๒การพัสดุใดที่อยู่ในระหว่างดำเนินการและยังไม่แล้วเสร็จในวันที่ระเบียบนี้ใช้บังคับให้ดำเนินการต่อไป ตามระเบียบการท่าเรือแห่งประเทศไทย ว่าด้วยการพัสดุ พ.ศ. ๒๕๓๘ จนกว่าจะดำเนินการแล้วเสร็จหรือจนกว่าจะสามารถดำเนินการตามระเบียบนี้ได้ประกาศณ วันที่ ๓๐ มิถุนายน พ.ศ. ๒๕๔๓พลเอกวิโรจน์ แสงสนิทประธานกรรมการการท่าเรือแห่งประเทศไทย [เอกสารแนบท้าย]๑. ตัวอย่างบัญชีวัสดุ(ดูข้อมูลจากภาพกฎหมาย) ระเบียบการท่าเรือแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๖[๔]ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไป ระเบียบการท่าเรือแห่งประเทศไทย ว่าด้วยการพัสดุ (ฉบับที่ ๓) พ.ศ. ๒๕๕๐[๕]ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปหมายเหตุ:- เหตุผลในการออกระเบียบการท่าเรือแห่งประเทศไทย ว่าด้วยการพัสดุ (ฉบับที่ ๓) พ.ศ.๒๕๕๐ เนื่องจากระเบียบสำนักนายกรัฐมนตรี ว่าด้วยการพัสดุด้วยวิธีการทางอิเล็กทรอนิกส์พ.ศ. ๒๕๔๙ ข้อ ๔ การใช้บังคับ กำหนดให้การจัดหาพัสดุของส่วนราชการ รัฐวิสาหกิจ ฯลฯที่กิจกรรมโครงการ หรือการก่อสร้างมีมูลค่าตั้งแต่สองล้านบาทขึ้นไป ดำเนินการตามระเบียบฯและเพื่อให้การดำเนินการจัดหาพัสดุของหน่วยงานที่จัดหาพัสดุของการท่าเรือแห่งประเทศไทยด้วยวิธีการทางอิเล็กทรอนิกส์เป็นไปตามนโยบายของรัฐบาลและสอดคล้องกับระเบียบฯ ดังกล่าว ระเบียบการท่าเรือแห่งประเทศไทยว่าด้วยการพัสดุ (ฉบับที่ ๔) พ.ศ. ๒๕๕๙[๖]ข้อ๒ ให้ใช้ระเบียบนี้ตั้งแต่วันถัดจากวันประกาศเป็นต้นไป นุสรา/ปรับปรุง๑๖ พฤศจิกายน๒๕๕๙ปิยะธิดา/ปรับปรุง๑๗ พฤศจิกายน๒๕๖๐[๑]ราชกิจจานุเบกษา เล่ม ๑๒๐/ตอนที่ ๔๓ ง/หน้า ๙๖/๒๙ พฤษภาคม ๒๕๔๖[๒] ข้อ ๑๑ (๖) แก้ไขเพิ่มเติมโดยระเบียบการท่าเรือแห่งประเทศไทยว่าด้วยการพัสดุ (ฉบับที่ ๓) พ.ศ. ๒๕๕๐[๓] ข้อ ๖๖แก้ไขเพิ่มเติมโดยระเบียบการท่าเรือแห่งประเทศไทย ว่าด้วยการพัสดุ (ฉบับที่ ๔)พ.ศ. ๒๕๕๙[๔] ราชกิจจานุเบกษาเล่ม ๑๒๐/ตอนที่ ๔๓ ง/หน้า ๑๖๑/๒๙ พฤษภาคม ๒๕๔๖[๕] ราชกิจจานุเบกษาเล่ม ๑๒๔/ตอนพิเศษ ๘๐ ง/หน้า ๒๒/๔ กรกฎาคม ๒๕๕๐[๖] ราชกิจจานุเบกษาเล่ม ๑๓๓/ตอนที่ ๖๖ ง/หน้า ๑/๒๕ สิงหาคม ๒๕๕๙